3 нафар профессионал боксчимиз Россияда жанг ўтказади / Olamsport.com\n07:31Токио-2020. Ўзбекистонлик спортчиларнинг чиқишини қайси телеканаллар орқали томоша қилиш мумкин?\t0 07:16Академик эшкак эшувчиларимиз маррага тўртинчи бўлиб етиб келишди\t0 07:14Қиличбозлик. Шерзод Мамутов учун Олимпиада илк босқичдаёқ якунланди\t0 07:03Тайёрмисиз? Шарофиддиннинг Олимпиададаги чиқишига оз қолмоқда\t0 07:00"Реал" юлдузлари машғулотларни бошлашди\t0 06:46Ўқ отиш. Тохирова 33-ўринни эгаллади\t0 06:22Токио-2020. Бугун қайси йўналишларда медаллар ўйналади?\t0 04:30Ўзбекистонлик спортчиларнинг иштирокидан LIVE\t2 23:05Олимпиаданинг биринчи кунида ўзбекистонлик қайси спортчилар иштирок этишади? (рўйхат)\t1 20:14WADA раҳбари: "Суд россияликларга байроқ ранглари билан формада рақобатлашишга рухсат берганидан ҳафсаламиз пир бўлди"\t0 19:50Олимпия ўйинларининг очилиш маросимида Ўзбекистон делегациясининг чиқишидан ФОТОГАЛEРEЯ\t6 19:40Токио Олимпиадаси билан боғлиқ яна 19 киши коронавирус билан касалланди\t0 19:21Коман "Бавария"да рақамини ўзгартирди\t0 18:38Қозоғистонлик Олимпия чемпиони -57 кг вазн ҳақида: "Бу вазнда ўзбек боксчиси фаворит"\t8 18:11Гвинея терма жамоаси Токиодаги Олимпия ўйинларида иштирок этади\t0\n“Promotions” компанияси томонидан ташкил этилаётган мазкур профессионал бокс кечасининг марказий жанги иккинчи ярим енгил вазнда(59 кг) россиялик Марк Урванов ва венесуэлалик Энджел Родригес ўртасида кечади. Бу иккала боксчи WBA йўналиши бўйича чемпионликка даъвогарлар қаторидаги ўрнини мустаҳкамлаш учун муштлашишади.\nМамлакатимиз боксчиларидан Шукрулла Вохидов 61,2 келограмм вазн тоифасида украиналик иқтидорли боксчи Зоравор Петросянга қарши рингга кўтарилади. Айтиш лозимки, қатор промуотерлар томонидан “келажаги бор”лар сафида эътироф этилган украиналик боксчи фаолияти мобайнида 11 та жанг ўтказган бўлса, барчасида ғалабага эришган. У фаолияти мобайнида бир марта ўзбекистонлик боксчи билан, яъни 2020 йилнинг июль ойида ҳамюртимиз Равшан Умурзоқов билан тенг курашлар остида ўтган жангда ҳакамларнинг қарори асосида ғалабага эришган. Демак, Ш. Вохидовнинг олдида 8 раундга мўлжалланган жангда нафақат ғалаба қозониш, балки Умурзоқов учун “қасос олиш” мажбурияти ҳам турибди.\nЯна бир боксчимиз фарғоналик Аббосхон Мирзаабдуллаев россиялик Александр Дорофеев билан 4 раундлик жанг ўтказади. Қуқон бокс мактаби тарбияланувчиси бўлган Мирзаахмедов боксдаги фаолияти мобайнида ёшлар ўртасида Ўзбекистон чемпиони ва оғир вазнда Осиё чемпионати ғолиблигига эришган. Унинг рақиби Дорофеев Россия чемпионатининг бронза медали соҳиби. Профессионал боксда иккита жанг ўтказиб, иккаласида ҳам ғолибликка эришган.\nЕкатеринбург рингида ўз омадини синаб кўрадиган яна бир боксчимиз наманганлик Отабек Мирахмедов оғир вазнда Георгий Юновидов билан куч синашади. 6 раундга мўлжалланган мазкур учрашувда Ўзбекистон чемпионатлари совриндори бўлган ҳамюртимизнинг имкониятлари қай даражада эканлигини вақт кўрсатади. Унинг рақиби хусусида шуни айтиш лозимки, Юновидов ўз вақтида оғир вазнда Россия чемпионлигига эришган, қатор халқаро турнирлар ғолиби, профессионал боксда битта жанг ўтказиб, унда хамюрти Герман Скобенкони очколар ҳисобидамағлуб этган.\nЭслатиб ўтамиз, Екатеринбургдаги профессионал бокс мусобақаси Россия вақти билан соат 17.00 да бошланади.\nЎзбекистон профессионал Бокс федерацияси Матбуот хизмати\nЎзбек боксчилари Олимпиадада қайси кунлари жанг ўтказишади? 0


Шоҳруҳхон ва Жаҳонгир Позилжонов “Ўзбегим Таронаси” радиоси меҳмони » PopCorn.uz - Шоу Бизнес олами хақиқати\nСана: 28.02.2014 4637\n27-февраль “Ўзбегим Таронаси” радиосида ва сайтимизда Шоҳруҳхоннинг 5 та таронаси премьера қилинди.\nФМ 101.00 тўлқинида ўтказилган жонли премьерага шахсан Шоҳруҳхоннинг ўзи ва Жаҳонгир Позилжонов ташриф буюрди.\nАввал студияга кириб келган Жаҳонгир Позилжонов ўзининг юқори кайфияти билан эфирнинг қизиқарли кечишига ҳиссасини қўшди. “Нега Жаҳонгир Позилжонов ташриф буюрди?” деган савол пайдо бўлса, жавобимиз бор. Сабаби Шоҳруҳхон айнан Жаҳонгир Позилжонов билан дуэт куйлаган ва бу қўшиқ илк марта концертда жаранг сочганди. Бошловчи Дилмурод Ғуломов ушбу дуэт яратилиши билан боғлиқ савол билан Жаҳонгирга юзланди. Ёдингизда бўлса, бундан аввал “Янги қўшиғим” номли тарона премьераси ўтказилганда Шоҳруҳхон “Ўзбегим Таронаси” радиосига ташриф буюриб, жонли равишда тингловчилар фикри гувоҳига айланганди. Шоҳруҳхон ижодига бефарқ бўлмаган Жаҳонгир Позилжонов эса премьерани тинглагач, “Ўзбегим Таронаси” радиоси тўғридан-тўғри эфирига қўнғироқ қилиб тушганди ва қўшиқ маъқул келганлигини билдириб, Шоҳруҳхонга бирга дуэт куйлаш таклифини билдирганди. Албатта Шоҳруҳхон бу таклифдан боши осмонга етиб мамнуният билан дуэт куйлашга тайёр эканлиги билдирганди, шу тариқа концерт дастурига озгина вақт қолган бўлса-да, бу дуэт яратилди. “Чин дилдан қилинган ният рўёбга чиқади” деган гап ана шу вазиятга тўғри келса керак.\nЭнг асосийси эса бундай дуэтни концертда ҳеч ким кутмаган эди, сабаби дуэт янграшни бошлаганида меҳмонларнинг олқишлари тинмади ва улар томонидан асосан “Зўр ашула бўлибди” деган эътирофларни эшитдик. Ҳақиқаттан “Таксидаман” дея ном олган дуэт оммалашиши аниқ. Концертда ушбу дуэтга тайёрланган саҳна кўриниши-ю ажойиб рақс эса тилларга тушди. Суҳбат давомида Жаҳонгир Позилжонов буни ҳам таъкилдаб ўтиб, Шоҳруҳхон билан ишлаш мароқли эканлигини ҳам қўшимча қилди.\nШу пайт студияга кириб келган Шоҳруҳхон эса даврага янада файз киритди. Шу куни унинг кайфияти аъло даражада эди. Қўшиқлар премьераси “Таксидаман” дуэтининг тақдим этилиши билан бошланди. Дуэт янграгач, тингловчилар бу шўх тарона уларга маъқул келганини билдиришди. Кейинги тароналар янграшдан аввал Жаҳонгир Позилжонов Шоҳруҳхонга ва “Ўзбегим Таронаси” радиосига миннатдорчилик билдириб, студияни тарк этди. Кейинги суҳбат Шоҳруҳхон ва унинг продюссери Иззатилла билан давом эттирилди. Деярли 1 соат давомида Шоҳруҳхоннинг ремикс вариантдаги “Қалбим йиғлар”, “Мен сени севаман”, “Гулираъно” ва “Гулдай элим” номли тароналари премьера қилинди. Ҳар бир тарона жаранг сочишдан аввал қўшиқ муаллифлари ҳақида маълумотлар бериб ўтилди. Сиз ҳам сайтимиз орқали мазкур тароналарни тинглаш имкониятига эгасиз.\nFarruh 28 2 2014 12:10\nShohruhhon rosa hursan korinadimi ogzi qulogida...\nShodiya 28 2 2014 12:29\nAshulalarizga gap yo' Sizga omad


Мамадали Маҳмудовнинг ҳаёти ва ижодига чизгилар - BBC O'zbek\n11 Апрел 2013\nImage caption 14 йилдан буён қамоқда ўтирган адибнинг жазо муддати яна 3 йилга узайтирилган\nМамадали Маҳмудов ҳаёти ва ижоди мураккаб кечган ва кечаётган адиблардан бири. Асарларида ўзбек халқининг миллий озодлик курашларини қаламга олган адибнинг ўзи бу озодлик юзага чиққан пайти озодликдан маҳрум қолди.\nУнинг номи ҳам, асарлари ҳам тақиқланган Ўзбекистонда бугунги ёш авлод Мамадали Маҳмудов деган адиб борлигидан бехабар бўлса керак. Шунинг учун ҳам унинг ҳаёт ва ижод йўлига назар ташлашни жоиз, деб билдик.\nМамадали мактабни битириб, Россияда ҳарбий хизматни ўтагач, Воронеждаги техника-ҳунар коллежига ўқишга киради. Сўнг Чирчиқ шаҳридаги заводлардан бирида ишлайди. Бу пайтда Чирчиқда рус тилли аҳоли кўпчиликни ташкил киларди. Армияда, ўқиш ва иш жойида демократ русларга ҳам, миллатчи русларга ҳам дуч келган. Миллатчи руслар билан баҳслар, гоҳида муштлашувлар бўлиб ўтганини менга Мамадалининг ўзи ҳикоя қилиб берган эди. Мамадали Маҳмудов қалбида шовинизмга нафрат, ўзи мансуб бўлган халққа муҳаббат пайдо бўлишида шу даврдаги воқеалар ҳам сабаб бўлган. Адиб ҳаёти ва ижоди шу жараёнда шакллана борди. Миллат ва халқ манфаатини ҳамма нарсадан устун қўйиш, замондошлари онгида мустамлакачиликка нафрат, озодликка муҳаббат уйғотиш унинг асосий ишига айланди...\nҲозирда Ўзбекистон қамоқхоналаридан бирида сақланаётган Мамадали Маҳмудов шўро даврида "Саодат" журналида адабий ходим, бўлим мудири сифатида узоқ йиллар фаолият кўрсатди. Сўнг ёзувчилар уюшмасида маслаҳатчи, ташкилий-хўжалик ишлари бўйича раис ўринбосари лавозимларида ишлади.\nХудди шу пайт Ўзбекистон ёзувчилар уюшмаси биносида "Бирлик" халқ ҳаркати фаолият кўрсата бошлаган эди. Мамадалининг ташкилотчилик фаолияти унинг Ўзбекистон маданият фондига раислик қилган пайтларида яққол намаён бўлди. У деярли фаолиятсиз қолган, молиявий жиҳатдан касодга учраган бу ташкилотни оёққа турғазди, жамиятга фойдали ишлар қила оладиган муасасага айлантирди. Тикувчилик цехлари очиб, кўплаб кишиларни иш билан таъминлади. Афсуски, ғанимлари уни юқори идораларга ёзиб бериб, устидан иш очилди ва турли айблар қўйилиб, турмага ташланди... Жамоатчилик вакиллари, ёзувчи дўстларининг кўмаги туфайли у қамоқдан озод бўлди... Аммо 1999 йил февралдаги Тошкент портлашларидан сўнг уни яна қўлга олишди. Бу сафар портлашларга алоқадорликда айблаб, 14 йилга маҳкум этдилар. Мамадали Маҳмудовнинг дўсти, таниқли шоир ва сиёсатчи Муҳаммад Солиҳ билан бирга тушган сурати телевидение орқали "ашёвий далил" сифатида намоиш этилди. Ҳолбуки, портлашларнинг асосий гувоҳларидан бири, қамоқда қийноқлардан вафот этгани хабар қилинган марҳум Зайниддин Асқаров Муҳаммад Солиҳнинг бу портлашларга алоқаси йўқлигини журналистларга ҳикоя қилиб берган эди. Ҳукумат вакиллари бу суҳбатда айтилган гапларга раддия билдиришгани йўқ. Бунинг устига, М.Солиҳ Чехияда Интерпол томонидан қўлга олиниб, айбсиз дея бутунлай оқланди ва озод этилди. Шундай экан, Мамадали Маҳмудовнинг шоир дўсти билан суратга тушгани учун айбланаётгани ва жазо муддатини ўтагандан кейин ҳам қамоқда сақланаётгани мантиқсизликдир. Франциялик ноширлар бу ҳақиқатларни билганлари учун бўлса керак, Мамадали Маҳмудовнинг "Ўлмас қоялар" романини фаранг тилида чоп этишди.\nҲақиқатга, Ватанга ва халққа садоқат Мамадали Маҳмудовнинг кўплаб хикоялари, киссаларида ва айниқса, "Ўлмас қоялар" романида бўртиб кўринади. Совет замонида худди ҳозирги авторитар Ўзбекистондаги каби чинакам халқпарварлик ғояларини куйлаш, ҳаётдаги ноҳақликларни адабиётга олиб кириш қийин эди. Шунинг учун ҳам кўплаб адиблар мавзуни мозийдан олишар ёки рамзларга, турли-туман бадиий воситаларга мурожаат қилишарди. Мамадали Маҳмудовнинг ҳикояларидан бирида шундай воқеа қаламга олинади. Пиллакорлар хонодонлардаги тутларнинг деярли барчасининг новдаларини пилла қуртига емиш сифатида (хонадон эгасининг инон-ихтиёрисиз) кесиб кетишади. Кузгача, тўғрироғи, кейинги йил ёзгача, тут бояқиш яна япроқ ёзиб, новда чиқаради. Кейинги йил яна шу ҳол руй беради, тутлар каллаклаб кетилади…Бу ҳол ҳар йили такрорланади. Мамадали Маҳмудов: "тут бу бедодликка кандай чидаётган экан?" деб савол қўяди ва ўзи: "ўзбек қизлари атлас куйлак кийсин учун, бу бедодликка чидаётган бўлса керак", деб жавоб беради. Бу ерда "тут" образи асрлар давомида қирғинга учраб келган ва келаётган ўзбек халқи тимсолидир. Бу хил рамзийликни биз ёзувчининг "Эртам яхши бўлади", "Ариқ ва терак", "Сой" каби ҳикояларида ҳам кўрамиз. Биринчи ҳикоя ўзининг содда ёзилганлиги билан аломат. "Тамара ўн еттида...", деб бошлайди адиб асарини ва унинг кўзгуга қараб: "эртам яхши бўлади", деган гапини қистириб ўтади. "Тамара йигирма еттида..." дейди, ёзувчи ва яна унинг: "Эртам яхши бўлади", деган киноясини эслатади. Шу тариқа: Тамара тушмагур кўзгу олдига 37да, 57да, қайта қайта "келади" ва ҳар гал "эртам яхши бўлади", дея такрорлайди... Аммо борган сари унинг юзларидаги ажин кўпайиб, илгариги латофатини йўқотиб боради... Бу ерда Мамадали Тамара тимсолида СССРни кўзда тутгани зийрак китобхонларга тушунарли эдики, бу давлат ёзувчи содда тил билан ифодалаганидек, 70 ёшида қариб-чуриб, ҳалокатга учради... Адибнинг СССР гулла- яшнаётган пайтда битилган қатор ҳикоялари шу тахлит рамзий ва ҳаққоний руҳ касб этган... Мамадалининг катта ҳажмдаги ҳикояларида ва қиссаларида маъно бу қадар тез англашилмайди. Яъни уларда муаллиф воқеа-ходисаларни борлигича, мураккаблигича тасвирлашга ҳаракат килади. Уларда рамзийликдан кўра тарихийлик, ҳаёт ҳаққонияти кўпрок. Жумладан, "Ғунча очилди" номли ҳикоясида буюк шоир Рауф Парфининг ёшлик йиллари, адабиётга кириб келишдаги қийинчиликлар ҳақида ҳикоя қилса, "Боғдон қашқири" қиссасида ХХ асрнинг 20-йилларида рус большевикларига қарши миллий-озодлик ҳаракати вакилларининг фаолиятини бадиийлаштиради. Руслар, худди ўтган асрнинг 70 йилларида ўз юртини ҳимоя килаётган афғон жангчиларига "душман" деб ном берганларидай, бу харакат қатнашчиларига ҳам "босмачи" деб ном қўйишганди. "Боғдон қашқири" қиссасида туркий ўзбекларнинг уюша олмагани, айримларнинг мол-мулкка ўчлиги учун рус большевикларидан енгилгани акс эттирилган. Муаллифнинг қаҳрамони ўзича мард, жасур киши. У босқинчиларга қарши курашиш, фаолият кўрсатиш учун аввало, уюшиш, қолаверса, катта маблағга эга бўлиш лозимлигини тушунган киши. Юсуфбек: "Эркак деган ҳеч кимсадан қўрқмай, ҳеч кимга ялинмай, ҳеч кимга қарам бўлмай, ўз эрки ўзида яшаши керак", деб билади. Ўқувчи Юсуфбекнинг миллатимизни озод килиш учун бел боғлаган курашчи эканлигини дабдурустдан тушуниб етавермайди. Чунки биринчидан, Мамадали бу ҳаракатнинг кенг тасвирини бермайди. Иккинчидан, ёзувчи Юсуфбекни қўй оғзидан чўп олмаган киши тарзида эмас, қизиллардан енгилиб, аламзадалиги ортган бир киши сифатида тасвирлайди. У мол-дунё тўплаш учун ҳеч кимни аямайдиган, айни замонда, ҳузур-халоватни яхши кўрадиган киши. У миллий озодлик харакати лидерлари Шермуҳаммад, Эргаш қўрбошилар билан "бир ёқадан бош чиқариб курашиш" масаласида гаплашиб кўради. Аммо қўрбошилар ўзаро тил топа олишмайди ва оқибатда енгилишади. Ёзувчи Юсуфбекнинг кечмишларини бироз бўрттириб тасвирлайди. М. Маҳмудов Юсуфбекнинг асосий мақсади юрагида она юрт ҳисси бўлмаган бойларни талаб, бойлик орттириб, чет элга қочиш, у ердан куч тўплаб "русларнинг ўзларининг орасидан олов чиққач", яъни ўзаро тил топиша олмай қолганларидан сўнг уларга зарба бериб, юртни озод қилиш. Адиб барча мусулмонлар қатори қизиллардан енгилган, ҳатто йиққан олтинларини чет элга олиб кетолмаган бу зотнинг оғир аҳволини ҳаққоний тасвирлаган. М. Маҳмудовга бу образ миллат ҳақида айрим ҳақиқатларни айтиш учун керак бўлганлиги синчков китобхонларгагина сезилади. "Тўғриси, элимиз авом, ишонувчан, оқ кўнгил. Ким нима деса, шунга ишонади. Ким нима буюрса, шуни қилади. Билсанг, овсар қизиллар элнинг қўйнини пуч ёнғоққа тўлдириб алдаётибди" ,- дейди у ўз йигитларидан бирига. Юсуфбек бошқа бир ўринда: "Большевиклар билан инглизларнинг бир-биридан ҳеч фарқи йўқ. Икковининг ҳам мақсади бир: бизнинг бойлигимизни талаш…" деб тушунтиради. Асар шу хил гапларни айтиш учун ёзилгани аниқ кўриниб турмайди. Аксинча, муаллиф ўз қаҳрамонининг салбий жиҳатларини, хотинбозлиги, раҳмсизлигини бўрттириб кўрсатади. Бунинг сабаби аник. Муаллиф ўз қаҳрамонини ваҳший, қаттиққўл қилиб кўрсатмаганида совет даврида бу қиссанинг чоп этилиши амри-маҳол эди.\n"Боғдон қашқири"да, айниқса, "Ўлмас қоялар" романида Ватан табиати, унинг тоғ ва ўрмонлари, бу ерлардаги дарахтлар, ўт-ўланлар, майсалар, қушлар ва ҳайвонларнинг номлари кўп учрайди. Мамадали ҳар бир сўзга, образга маъно юклашга, сўзлари орқали юртга муҳаббат уйғотишга ҳаракат қилади. Романнинг бош қисмидаёқ "Ўлмас қоялар билан сирли ўрмонлар кўрк бериб турган" Юлдузли тоғининг табиати тасвирланади. "Мангуга занжирланган бу тоғда Оққоядан улуғроқ қоя йўқ. Унинг учида шоҳга кийдирилган тождек бир туп қатранғи қад керган… Жарнинг нариги қирғоғи итбурунга ўхшаш митти, сертикон харчалар (бодомлар) билан қопланган...Жар ёқасида қовуллар ўсиб ётибди... Уйнинг яқин атрофи гулзор. Айниқса ялпизга ўхшаш, лекин унга қараганда поя-барглари ингичка-ингичка пидина, хинагул, райҳонлар кўп экилган" каби экзотик тасвирлар оз эмас. Аммо бу хил тасвирларнинг ҳаммаси бизда она юртга муҳаббат уйғотиш учун битилаётгани кўриниб туради. Шу маънода марҳум адабиётшунос олим, филология фанлари доктори, профессор Очил Тоғаевнинг "Романда ватан, юрт образи гавдаланади. Қир-адирлардан мусаффо шамоллар эсаётгандай, муздек шаршаралар шовқини эшитилаётгандай, ранг-баранг ўтлар ҳиди уфуриб тургандай туюлади", каби фикрларига қўшилмоқ лозим. ХIХ асрнинг 50-80 йилларидаги чет бир қишлоқда яшаган, шаҳар тамаддунидан узилиб қолган, аммо дунёда бўлаётган воқеаларни ўзича тушунадиган мард, жасур, дангалчи туркий ўзбекларнинг ҳаёт тарзи тасвири ҳам ҳозирги ўзбекларнинг қишлоқларига ва ҳаёт тарзига ўхшамайди. Ёзувчининг қатор қаҳрамонлари ҳам ғалати, дангалчи, ортиқча мулозаматни ёқтирмайдиган, ҳатто бир-бирига кўпол муомала киладиган, аммо буни кўнглига олмайдиган кишилар. Жумладан, роман бошидаёқ асарнинг бош қаҳрамонларидан бири Раҳмат полвон ўзининг дўсти бўлган тегирмончи Кудратга дабдурустдан "Қимизингдан олиб чиқ, ҳўкиз", дейди. У эса "Айрон ичсанг тешиб чиқадими махлуқ?", деб қўпол ҳазилга қўпол жавоб беради. Бу роман қўлёзмаси нашриётда муҳокама қилинганда, мен шу хил ўринларини силлиқлаш керак, ўзбеклар бир-бирига бундай муомала килмайди, деб каршилик билдирганман. Мамадали эса "биринчидан, бу одамлар ўтган ХIХ аср кишилари, иккинчидан, сизлар шаҳар кишилари билан қишлоқдагиларнинг муомаласи бир хил эмаслигини, уларнинг ҳазиллари ҳам қўполрок эканлигини билмайсизлар", деганди. Энди ўйласам, муаллиф ҳақ экан. Қолаверса, муаллифнинг инсон образини қандай тасвирлашда ҳақ-ҳуқуқлари кўпроқ. Айтайлик, унинг қаҳрамонларидан бири ўз фарзандларига туркча исм қўйганини шундай асослайди: "Ўзим тушунмайдиган арабча, форсча яна аллақандай чучмал отларга тоқатим йўқ. Ўғлим туркми, унинг оти туркча бўлади", дейди. Маълумки, рус босқини пайтида ва ундан кейин ҳам босқинчилар: "Ўрта Осиё халқлари, шу жумладан, ўзбеклар маданиятсиз, аҳолисининг 99 фоизи саводсиз, улар ювинишга, кийинишга эътибор беришмайди, биз уларга маданият олиб келдик" тарзида тарғибот юргизишган. Мамадали эса ўзининг рус босқини арафасида яшаган қаҳрамонларини мактаб ва мадрасаларда ўқиган, озода ва маданиятли кишилар сифатида тасвирлайди. "Раҳмат полвон озодаликни меъёридан ортиқ севадиган одам эди. Бир-икки артинган сочиғига, у қайта ювилмагунча артинмас эди. Агар уйнинг бирон жойида гард кўрса ҳам, хотинини уришар, гард йўқотилмагунча овқат ҳам ея олмас, иш ҳам қилолмас эди". Раҳмат полвон, унинг ўғли Бўронбек барча эпизодларда шу хил маданиятли кишилар тарзида кўрсатилади. Асарда ўтган асрларда ўтказиладиган маросимлар тасвири ("Сув Хотин", "Наврўз", "Момоқалдироқ" маросимлари) ҳам ибратли тарзда берилган. Жумладан, яқин-яқинларгача Ўзбекистоннинг тоғли ва чўлли ҳудудларида вақтида ёмғир ёғавермаса "Сув Хотин» маросимини ўтказишган. Қўлига Сув Хотин тимсолини кўтариб олган хотин-қизлар уйма-уй юриб: "Ёмғир ёғсин, сув Хотин, Экин ўссин сув Хотин, Омбор-ўра ҳосилга, Лиқ-лиқ тўлсин сув хотин", тарзида қўшиқлар айтишган. Уй эгалари эса, уларга ўзларининг ҳадяларини беришган. Ҳадялар кўпинча эчки, улоқ, қўчқор ёки бузоқдан иборат бўлган... Маросим тугагач, барча қишлоқдошлар йиғилиб, бу маросимда ҳайрия қилинган жониворларни сўйиб, таомлар тайёрлашган. Мамадали бу маросим тасвирини бераркан, ўз қаҳрамонларининг ички дунёларини, уларнинг нақадар жўмард, ҳотамтой эканлигини ҳам кўрсатади. "Маросимга бешта туя, еттита эчки, учта тақа тушган эди", дейди муаллиф ва кейинги эпизодларда ўзига хос меҳмондорчилик тасвирини беради. Шунингдек, ёзувчи (Ҳумор йиғичи, Қодирбек каби персонажларнинг ўлими баҳонасида) ўзбек удумларига ҳос айтимлар, марсиялардан бир қанчаларини келтирадики, улар роман матнига сингиб кетгани сезилиб туради. Мамадали Маҳмудов муҳаббатга боғлик эпизодларни, (Раҳмат полвон ва қозоқ қизи, Бўронбек ва Райҳон ўртасидаги висол онларини) шарқона усулда тасвирлайди. Шунинг учун ҳам адабиётшунос олим Очил Тоғаевнинг: "Романда ўринли келтирилган халқ қўшиқлари янгилиги, табиийлиги, воқеа ва кишилар мижозига айни мувофиқлиги билан китобхонни ҳаяжонга солади", деган фикри асослидир. Ўзбек, қозоқ, туркман халқларининг ўзига хос меҳмондўстлигини тасвирловчи эпизодларни Мамадали айрича ихлос билан ёзади. Хусусан, Раҳмат полвон ва Қудрат тегирмончи иккови Бухорога бориш олдидан қозоқ овулида меҳмондорчиликда бўлишади. Ёзувчи туркий-қозоқларнинг меҳмондўстлигини қўноқларнинг ҳурмати учун албатта бир мол, қўй ёки туя сўйишларини таъкидлаб кўрсатиш билан бирга, ўша пайтдаги ижтимоий-сиёсий масалаларда, рус босқини, туркий халқлар бирлиги масалаларидаги баҳсларини атрофлича ифодалайди. Охирги муаммо бўйича бўлиб ўтган баҳсда бир-бирига қарама-қарши икки хил фикр ифодаланади, баъзилар Амир Темур пайтидаги каби, туркий халқлар бир бўлиши лозимлигини айтишса, бошқалар қарши фикр билдиришади. Бунинг устига, бир-бири билан қўшни бўлган халқлар (ёки уларнинг ғанимлари) турли-туман латифалар, мақоллар тўқиб, уларни бир-бирига ёвлаштиришга хизмат қилишади. Бу суҳбатда ҳам ўзбек ва қозоқ орасини бузадиган латифа айтилади. Бошидан кўп кийинчиликлар ўтган, оқпошшонинг зулмини кўрган туркий қозоқ йигити Бўрибойга бу қаттиқ таъсир қилади. "Мана шунга ўхшаш иркит аскиялар оға-ини, уруғни бир-биридан совутади",- дейди алам билан. Бу фикрга қозоқ зиёлиси ҳисобланган Валихон ҳам қўшилади. "Биз бир туғишган - турк бўлатуриб: "ҳой сарт, ҳой қайсақ, ҳой қирғиз" деб бир- биримизнинг жиғимизга тегамиз. Тағин: "Қўнғиротмисан, Ёвмутмисан, Ўғизмисан?!" деб тинмай уруғ суриштирамиз. Биз туркларнинг шўрини қуритаётган нарса шу эмасми?" дейди. Роман охирларида тасвирланган асосий ижобий қаҳрамонлар ( Бўронбек, Бўривой, Уйғокбек, Яшарбек) Туркистонга руслар бостириб кирганида оёққа туришади, маънавий тубан кимсалар (Мансур пучуқ, Нурҳез) эса бу босқиндан ўз манфаатлари йўлида фойдаланадилар. Романда яхши қуролланган рус армиясига қарши деярли партизанчасига жанг олиб борган туркийларнинг жанг лавҳалари қисқа бўлса-да, ишонарли ифодаланган. Зеро ёзувчи асар охиригача ўз қаҳрамонларини шу жангга "тайёрлаб" келади. Асардан она юртнинг рус чоризми оёғи остида топталишига қадим Туроннинг бир қанча хонликларга, уруғларга, юзларга бўлинганигина эмас, юрт ғамини ўз қайғуси деб билган кишиларнинг камлиги, уюшмаганлиги ҳам сабаб қилиб кўрсатилганки, бу ҳол ҳозирги лидерларга ҳам тааллуқлидир. Шўро даврида ёзилган "Ўлмас қоялар" романи Мамадали Маҳмудовнинг ўзига хос жасорати эди. Агар Тошкент портлашларига алоқадорликда айбланиб, узоқ йиллик қамоққа ташланмаганида, ҳеч бўлмаса, қамоқ муддати тугагандан кейин озод қилинганида эди, адиб аввалгидан ҳам етукрок, буюкроқ асарлар ёзган бўларди...\nАдиб Мамадали Маҳмудовнинг қамоқ муддати яна уч йилга узайтирилди


“Челси” футболчиси: Энди мени ўғлим дада, қачон гол урасиз демаслигидан хурсандман\n9 май,2017, 16:33 979\n“Челси” клуби ярим ҳимоячиси Неманья Матич Англия Премьер лигаси 36-турида “Мидлсбро” билан баҳсда гол киритди ва жамоасининг йирик ҳисобдаги ғалабасига(3:0) ўз хиссасини қўшди. Ўйиндан сўнг эса сербиялик футболчи клуб расмий сайтига интервью берди.\n“Мен гол урадиган машина эмасман. Мен қанот ярим ҳимоячисиман. Агарда, гол киритишим мумкин бўлган вазият бўлса, албатта буни қиламан. Мен хурсандман. Боиси, ўғлим энди дада, сиз қачон гол урасиз деб сўрамайди.\nБизнинг олдимизда хали яна 3 та ўйин бор. Лекин чемпионлик учун яна 3 очко етади. Биз пайшанба оқшомида чемпионликни расмийлаштиришга интиламиз. Бироқ “Вест Бромвич”га қарши сафарда ўйнаш осон бўлмайди. Улар кучли жамоа ва мураббийини алоҳида таъкидлаган бўлар эдим. Аммо биз ҳам ушбу ўйинга тайёрмиз”, - деб айтиб ўтди сербиялик футболчи.\n"Атлетико" Куртуани ҳам "Челси"дан қайтариб олмоқчи 199 22.11.2017\n“Челси”ни Озарбайжонда 150 полициячи қўриқламоқда 254 21.11.2017\nМахрез фаолиятини "Сити"да давом эттиради(ми)?! 195 21.11.2017\nОдил Аҳмедовнинг устози ПСЖда иш бошлаши мумкин 301 21.11.2017\n“Арсенал” “Челси”нинг рекордини такрорлади 337 20.11.2017\nТеглар: Неманья Матич Челси


АҚШ Қозоғистон халқи ва унинг конституциявий институтларини қўллаб-қувватлайди - Элчи вазифасини бажарувчи NUR-SULTAN. Кazinform - Қозоғистон Республикасининг Инсон ҳуқуқлари бўйича вакили Эльвира Азимова АҚШнинг Қозоғистондаги Элчиси вазифасини бажарувчи Куо Жуди билан онлайн учрашув ўтказди, деб хабар беради Кazinform.\nБахтли бўлиш учун қанча пул керак LONDON. BBC – Kazinform - Йилига 75 000 доллар - бу сизнинг реал даромадингиз ва уни ошириш сизнинг бахтингиз ва фаровонлигингизга таъсир қилмайди. Айнан шу рақамга кўра, инсон бахтининг пулга боғлиқлиги ҳақидаги бир қатор олдинги тадқиқотлар муаллифлари бирлашадилар. Бу ҳақда Kazinform BBCга таяниб хабар беради.\nКореяда бир қанча ишчилар тупроқ остида қолиб кетди YANJU. YONHAP - Kazinform – Жанубий Кореяда қутқарувчилар шанба куни карьерда тупроқ кўчкиси остида қолган икки ишчининг жасадини топди, деб хабар беради Kazinform YONHAP агентлигига таяниб.\nNASA океан туби сирларини ўрганиш ниятида NUR-SULTAN. Кazinform - NАSА океанларнинг кам ўрганилган, сирли чуқурликларини тадқиқ қилишни бошлайди, деб хабар беради Кazinform BBCга таяниб.\nЧимкентда грант олиб, тадбиркорлик билан шуғулланаётган ёшлар кўп SHYMKENT. Кazinform - Чимкентда «Enbek» дастури бўйича тадбиркорлик фаолиятини йўлга қўйган ёшлар сони кўпаймоқда, деб хабар беради Кazinform мухбири.\nЎзбекистон аҳоли сони бўйича дунёда 43-ўринда TASHKENT. Kazinform - Давлат статистика қўмитаси маълумотларига кўра, Ўзбекистон Республикасида 2022 йил 1 январь ҳолатига доимий аҳоли сони 35 271,3 минг кишини ташкил этиб, ўтган йилга нисбатан 712,4 минг кишига ёки 2,1 фоизга кўпайди. Бу ҳақда Kazinform қўмитанинг расмий Telegram-каналига таяниб хабар беради.\nҚР Президентининг «Хабар» телеканалига берган суҳбати NUR-SULTAN. Kazinform – Қозоғистон Президенти Қасим-Жомарт Тоқаевнинг «Хабар» телеканалига берган суҳбатининг тўлиқ нусхаси эълон қилинди, деб хабар беради Kazinform.


Хуммельс: Германия кучлироқ эканини ҳаммага кўрсатиши ва исботлаши лозим\n24 июнь, 2018, 12:28\nГермания терма жамоаси ҳимоячиси Матс Хуммельс Швецияга қарши (2:1) кечган беллашувдан кейин ўз фикрлари билан ўртоқлашди.\n“Швеция билан ўйин вақтида ва ундан кейин кўплаб ҳиссиётларни бошдан ўтказдик. Бугун аввалги ўйиндан яхшироқ ҳаракат қилдик. Бироқ барибир ҳаммаси аъло даражада эмас. Беллашувни таҳлил қилиб, видеони кўриб, керакли хулосаларни чиқарамиз.\nОмад бизга кулиб боқди. Лекин Жанубий Кореяга имкониятни бой берсак, плей-офф босқичига чиқа олмаймиз. Шу сабабли Германия кучлироқ эканини ҳаммага кўрсатишимиз ва исботлашимиз керак”, – деди Хуммельс.


Тожикистон Ташқи ишлар вазирлиги қозоқ сериалига нисбатан муносабат билдирди\n27.04.20 15:28\tmsk\nТожикистон Ташқи ишлар вазирлиги 27 апрель куни қозоғистонлик ҳамкасбларига ижтимоий тармоқларда тарқалган «Патруль» сериалига нисбатан суриштирув ўтказишга доир нота юборган. Вазирлик миллий низони келтириб чиқариши мумкин бўлган мазкур сериални яратган буюртмачи «Мустақил телевизион канал»и ва ижрочи «BAS production» проюсерлик марказига нисбатан «ҳуқуқий баҳо бериш»ни талаб қилади. Бу ҳақда Тожикистон ТИВ ахборот ва нашр бошқармаси хабар беради.\n«Патруль» фильмининг эпизодларидан бирида полиция ходимлари на рус тили, на қозоқ тилини биладиган мигрантни қўлга оладилар. Қўлга тушган одам ўзбек тилида гапиради, полициячилар эса уни тожик ҳисоблаб бўлимга олиб борадилар. У ерда мигрантни коридорни бўёқ қилиш ва машинани ювишга мажбур қилишади. Оқибатда бу инсон мигрант эмас, элчихонага йўл тополмаган «Тожикистон элчиси» бўлиб чиқади. Кейинги икки кун ичида ижтимоий тармоқларда тарқалган ушбу лавҳа интернетдан фойдаланувчи тожикларнинг ғазабини қўзғаган. Бунга жавобан «BAS production» компанияси ходими Бауржан Жубантиров тожик халқидан узр сўраб, сериал 2012 йили суратга олингани ва мазкур лавҳа барча ресурслардан ўчирилганини айтади.\n«Биз «Бас про» компанияси номидан биродар тожик халқидан кечирим сўраймиз. Ролик 2012 йили суратга олинган ва у ёш муаллифлар томонидан ёзилган. У пайтлар ҚВЗ да бир-бирининг устидан кулганлари сабаб, «қайноқ каллали» ёшлар бу мавзуда юмор яратишмоқчи бўлишган. Сериал экран юзини кўрганидан кейин биз қилиб қўйган хатоимизни тушуниб етдик, расман узр сўраб, ўша эпизодни барча интернет платфломаларидан ўчириб ташладик. Ҳозирда кимдир биродар халқларимиз ўртасида миллий низо чиқариш учун ўша роликни тарқатяпти. ОАВ провокацияларига учмасликни сўраган бўлардим. Биз барча паблик, сайтларни текшириб чиқдик, бу серия ҳатто бош буюртмачида ҳам, телеканал архивида ҳам йўқ. Орадан саккиз йил ўтиб мазкур серия қайдан пайдо бўлиб қолганини билишни хоҳлардик», — деб ёзади Жубантиров.\nРаҳмон кўчаларни дезинфекция қилиш ва аҳолига гигиена қоидаларини тушунтиришга кўрсатма берди\nДушанбе Ўзбекистондан 18 вагон инсонпарварлик ёрдамини қабул қилиб олди\nҚўшни давлатларнинг сув учун компенсация тўлаши масаласи кўтарилди


Кўза шўрва - Hidoyat.uz\nАсосий саҳифа Жамият Пазандалик Кўза шўрва\n1. Гўшт – 500 гр. 2. Пиёз – 2 дона 3. Картошка – 3 дона 4. Сабзи – 1 дона 5. Помидор – 1-2 дона 6. Булғор қалампири – 2 хил 1тадан 7. Саримсоқ пиёз – 5-6 бўлак 8. Кўкатлар\nКўзаларнинг ичига, аввал, керакли бўлакларга бўлинган гўшт, сабзи, картошка, помидор, пиёз, саримсоқ пиёз, булғор қалампирлари, кўкатлар солинади ва тузи ростланади. Таъбингизга кўра зираворлар солса ҳам бўлади. Устидан, масалллиқларни кўмгунича сув солинади. Сўнг, кўзалар олдиндан қиздирилган газ духовкасига жойлаштирилади. Кўзадаги сув қайнаб чиққач, газ духовкасининг олови ўртача пасайтирилади. Бунда, кўзадаги сув миқдори камайиб кетмаслиги шарт. Бу кўза шўрвани, гўштнинг қаттиқ ёки юмшоқлигига қараб, 1,5-2 соат пиширилади.\nТаом шўрваси алоҳида косада ва масаллиқлари ликопчада дастурхонга тортилади.\nДунёда коронавирус юқтирганлар сони яна кўпая бошлади — ЖССТ\nИсломнинг беш мақсади ва АСОСИЙ ҚОНУН


Сооронбай Жээнбеков хатолари учун Қирғизистон халқидан кечирим сўради ва парламентда расман истеъфо берди\n16 май 2022, Тошкент вақти: 13:27\nҚирғизистон президенти Сооронбай Жээнбеков уч йил президентлик қилди.\nСооронбай Жээнбеков парламентнинг 16 октябрда ўтган йиғилишида расман президентлик лавозимидан истеъфо берди ва йўл қўйган хатолари учун Қирғизистон халқидан кечирим сўради.\nЙиғилишда парламент спикери Канат Исаев президент ваколатини вақтинча бажаришдан бош тортгани ортидан депутатлар Бош вазир Садир Жапаровни президент вазифасини бажарувчи сифатида сайлади.\nСадир Жапаров ўз фаолияти давомида ҳеч кимга сиёсий босим ўтказмасликка ва таъқиблар бўлмаслигига ваъда берди.\n16 октябрь куни президент Сооронбай Жээнбеков парламентда истеъфога чиққани тўғрисида баёнот берар экан, сўзи аввалида Қирғизистон фуқаролик жамияти ва медиа ҳамжамиятига ташаккур билдирди:\n-Мен аввал ҳам “Бизнинг фуқаролик жамияти кучли ва очиқ”, деб айтиб келганман. Фуқаролик жамияти ва оммавий ахборот воситаларининг сўнгги кунлардаги фаолияти Қирғизистон ҳуқуқий давлат эканини исботлашга қаратилди. Мана шундай фуқаролик позицияси учун барчага миннатдорчилик билдираман.\nСооронбай Жээнбеков шундан сўнг уч йиллик президентлик фаолияти давомида алоқалар совуқлашган қўшни давлатлар билан муносабатларни илиқлаштиришга муваффақ бўлгани, коррупцияга қарши кураш олиб борганини алоҳида таъкидлади ва президент сифатидаги амбицияси Хитой-Қирғизистон-Ўзбекистон темир йўлини қуриб битказиш бўлганини айтди. У янги ҳукуматга бу лойиҳани давом эттиришни тавсия қилди.\nСооронбай Жээнбеков сўзида давом этар экан:\n-Мен учун мамлакатимиз яҳлитлиги, халқимизнинг бирдамлиги, жамиятнинг аҳиллиги барча мансаблардан улуғроқдир. Мен учун ҳар бир ватандошимизнинг саломатлиги, ҳар бир ватандошимизнинг ҳаёти ҳамма нарсадан қиммат. Шунинг учун президентлик лавозимидан истеъфо беришга қарор қилдим,-деб айтди.\nШундан сўнг собиқ президент йўл қўйган хатолари учун Қирғизистон халқидан кечирим сўради:\n-Иш бор жойда камчилик ҳам бўлар экан. Йўл қўйган барча камчиликларим учун халқимдан кечирим сўрайман.\nСооронбай Жээнбеков нутқини депутатлар гулдурос олқишлар билан қабул қилдилар ва бир неча дақиқалардан сўнг уни гулдурос қарсаклар билан залдан кузатиб қўйшди.\nСадир Жапаров парламентда қилган чиқишида ўз фаолияти давомида ҳеч кимга сиёсий босим ўтказмасликка ва таъқиблар бўлмаслигига ваъда берди.\nСадир Жапаров 4 октябрда ўтган парламент сайлови ортидан бошланиб кетган норозилик намойишлари ортидан 5 октябрь куни Оқ Уй ва Миллий хавфсизлик хизматини забт этган намойишчилар томонидан қамоқдан озод этилган эди.\nУ 2017 йилнинг мартида 11 ярим йиллик қамоқ жазосига ҳукм қилинган эди. Жапаров 2013 йилнинг октябрида Қорақўл шаҳрида «Қумтор» олтин конига қарши намойишлар давомида вилоят ҳокимини ўғирлаб кетиб, асир олишда айбдор деб топилган.\nОрадан бир кун ўтиб Жапаров 30 нафар депутат тўпланган меҳмонхонада бош вазир лавозимига номзод ўлароқ кўрилаётган эди.\nМажлисда кворум бўлмагани аниқ – кворум бўлиши учун йиғинда 61 депутат қатнашиши керак. Жапаровнинг бош вазир этиб тайинланганини унинг тарафдорларидан бошқа ҳеч ким тан олмади.\n10 октябрь куни Бишкек ташқарисидаги президент резиденциясида яна бир парламент мажлиси ўтказилди.\nКун тартибидаги асосий масала - Жапаровни бош вазир этиб тайинлаш эди. Депутатлар бу ташаббусни қўлладилар.\nАммо 13 октябрь куни Жапаров ва унинг тарафдорлари учун вазият салбий томонга ўзгарди. Президент Жээнбеков депутатларнинг Жапаровни бош вазир этиб тайинлаш қарорини рад этди.\n14 октябрь куни мамлакат парламенти кворум билан йиғилди ва Садир Жапаровни Бош вазир лавозимига сайлади.\n4 октябрда ўтган парламент сайловида ҳукуматпараст партияларнинг ғалаба қозонгани эълон қилингани ортидан мухолифат тарафдорлари оммавий норозилик намойишларига чиқишган эди.\nВазият кескинлашган кунларда пойтахтни талончилар ва турли жиноятчилардан асосан ёшлардан иборат “Халқ қўшини” ҳимоя қилди.\nҚирғизистон президенти Сооронбай Жээнбеков истеъфога чиқди\nҚирғизистонни ларзага солган 10 кун: Жээнбеков, Жапаров ва жавобсиз саволлар\nҚирғизистон: Намойишчилар президент Жээнбековнинг истеъфосини талаб қилишмоқда\nҚирғизистон: Садир Жапаровни ҳокимиятга ким олиб келди?\nАбдулла Арипов Садир Жапаровни Қирғизистон бош вазири лавозимига тайинлангани билан қутлади


22-дарс – Islom Nuri\nXурматли oта oналар, пайгамбаримиз саллалоху алайхи ва саллам\nайтадиларки: Aллoxнинг тўксoн тўккизта исми бoр. Кимда ким уларни ёдласа (ва\nамал килса) албатта жаннатга киради. (Буxoрий ривoяти)\nбўлган муъмин сoлиx амалларни кидириб юради. Тoпганида бир лаxза xам\nкeчиктирмайди. Aзиз oта-oналар, Сизлар Рoббингиз Aллox таoлoнинг канча исмлари\nва сифатларини биласиз?!!\n1. Савол: Бoлажoним бирoр киши кўзи билан\nAллox таoлoни кўрганми?\nЖавоб: Йўк дадажoн xeч ким кўрмаган.\n2. Савол: Биз Рoббимизни кўрамизми?\nЖавоб: Xа дадажoн, муъминлар тўлин\noйни кўрганларидeк, Aллox таoлoни oxиратда кўришади. Бу дунёда эса xeч ким\n3. Савол: Бoлажoним, Aллox таoлoнинг кўли бoрми?\nЖавоб: Xа дадажoн, Aллoxнинг икки кўли бoр.\n4. Савол: Унинг кўллари\nбизнинг кўлларимизга ўxшайдими?\nЖавоб: Йўк, Aллoxнинг кўллари бизнинг\nкўлларимизга ўxшамайди. Кўллари канака эканлигини факат Унинг ўзи билади.\n5. Савол: Бoлажoним Aллox таoлo гапирадими?\nAллox таoлo качoн ва нимани xoxласа гапиради.\n6. Савол: Kуръoнга\nкандай Иймoн кeлтиришимиз кeрак?\nЖавоб: Kуръoн Aллox таoлoнинг калoми,\nяъни Aллoxнинг гапи, дeб Иймoн кeлтирамиз.\n7. Савол: Бoлажoним, Aллox\nтаoлo oxиратда биз билан гаплашадими?\nЖавоб: Xа дадажoн, Пайгамбаримиз\nсаллалоху алайхи ва саллам бундай дeйдилар: Сизлардан хар бирирингиз бoрки,\nкиёмат кунида Aллox у билан гаплашади. У билан Aллox ўртасида таржимoн\nAллoxдан oфият сураймиз!


Эрдўған Туркиянинг ЕИга қабул қилинмаслик сабабини айтди\n20:42 / 02.04.2017\nТуркия президенти Ражаб Тоййиб Эрдўған мамлакатнинг 50 йилдан ортиқ вақт давомида Европа Иттифоқига қабул қилинмаслиги биринчи навбатда диний омилларга боғлиқ эканини айтди. Hurriyet нашри шу ҳақида хабар берди.\n"Биласизми, нима учун Туркия 54 йилдан бери ЕИга қўшила олмаяпти? Бунинг сабаби аниқ: ЕИ - бу насронийлар иттифоқи", - деди у Анқарадаги намойишда.\nШу ўринда турк раҳбари Европа етакчиларининг Ватиканда Рим папаси Францискни "итоаткорона" тинглашганини таъкидлаб ўтди.\nШунингдек Эрдўған 16 апрелни "ЕИ сиёсатига жавоб бериладиган кун" деб атади. Унинг сўзларига кўра, Конституциядаги президентлик бошқарувига ўтишни кўзда тутувчи ўзгаришлар туфайли мамлакат тараққиёти тезлашади, давлат душманлари эса буни исташмайди.\n"2016 йилда, кўплаб Ғарб мамлакатлари иқтисодий таназзулни енгиб ўта олмаётган бир пайтда Туркия иқтисодиёти 2,9 фоизга ўсди", - дея қўшимча қилди давлат раҳбари.\nТуркия Европа Иттифоқи Ражаб Тоййиб Эрдўған дин


Шавкат Мирзиёев ёзувчилар уйига ташриф буюрди\nPublished on insonvaqonun.uz (http://insonvaqonun.uz)\nБош саҳифа > Шавкат Мирзиёев ёзувчилар уйига ташриф буюрди\nПрезидент Шавкат Мирзиёев Шайхонтоҳур тумани Камолон маҳалласида қурилаётган кўп қаватли уйларни бориб кўрди.\nДавлатимиз томонидан ижодкорларни қўллаб-қувватлашга қаратилаётган эътибор натижасида Миллий боғ ёнидаги сўлим масканда Адиблар хиёбони, Ёзувчилар уюшмасининг янги биноси барпо этилган эди. Ушбу хиёбон рўпарасида қурилаётган мазкур уй-жойлар ёзувчи ва шоирларга берилади. Уйнинг биринчи қаватида 60 ўринли мактабгача таълим муассасаси ва оилавий поликлиника ташкил этилади.\nШавкат Мирзиёев қуриб битказилган хонадонлардан бирини ва мактабгача таълим муассасасини кириб кўрди. Оилаларнинг тинч-фаровон яшаши, болаларнинг баркамол бўлиб улғайиши учун зарур шароитларни яратиш бўйича топшириқлар берди.\nШу ерда Тошкент шаҳри туманларида замонавий турар жой мажмуалари, ишбилармонлик марказлари, дам олиш масканлари ва сайилгоҳлар қуриш, жамоат транспорти хизматини яхшилаш бўйича лойиҳалар тақдимоти ўтказилди.\nДавлатимиз раҳбари мутасаддиларга лойиҳаларни такомиллаштириш бўйича кўрсатмалар берди.\nПрезидентимиз Бўзсув канали бўйлаб қурилган сўлим сайигоҳни ҳам кўздан кечирди.\n414\tЧоп этиш  PDF \nПрезидент Шавкат Мирзиёев Сирдарё туманидаги йирик лойиҳалар билан танишди \nЮз минг сўмлик банкнот чиқарилаётганидан ҳадиксираш керакми? \nГазетанинг 5 сони нашрдан чиқди \nИнтеллектуал мулк соҳасида давлат бошқарувини такомиллаштириш чора-тадбирлари тўғрисида \nТошкентда йирик халқаро юридик форум ўтказилади \nТошкент шаҳрида 22 та давлат нотариал идораларига нотариус тайинланди \nГазетанинг 4 сони нашрдан чиқди \nБанкротлик таомилларини янада соддалаштириш ва суд бошқарувчилари фаолиятини тубдан такомиллаштириш чора-тадбирлари тўғрисида \nАдлия вазирлиги ҳузурида ахборот-таҳлил мультимедиа маркази очилди \nSource URL: http://insonvaqonun.uz/?q=ruknlar/3976


Шамол тегирмонлари яна ишдан чиқмоқда Ўзбекистон миллий электр тармоқлари акциядорлик жамияти\nШамол тегирмонлари яна ишдан чиқмоқда\nСўнгги ҳафталарда кучли шамол бўлмаганлиги сабабли Шимолий денгиздаги шамол электр станцияларида электр энергияси ишлаб чиқариш қисқаргани оқибатида Европада электр энергияси нархи рекорд даражага кўтарилди, деб ёзади Wall Street Journal.\n“Бу кўпчиликни ажаблантирди”, дейди, энергетика таҳлили бўйича компания, ICISнинг энергетика мутахассиси Стефан Константинов. - “Агар келаётган қишда, талаб сезиларли даражада ошса, бу ҳақиқий муаммога айланади”.\nЙўқотишларни қоплаш учун газ ва кўмир иссиқлик электр станцияларининг қувватлари ишлатилган.\nICIS таҳлилий компанияси маълумотларига кўра, Буюк Британияда МВт*соат нархи август ойининг бошидан буён деярли уч баробар, ўтган йилнинг сентябридан эса деярли етти баробар ошиб, 331 еврога етди. Бу 1999 йилдан буён рекорд кўрсатгич. Германияда бир МВт*соат нархи бир ой ичида 30% га ошди ва деярли 130 еврога етди.


Арнасой туманида ташкил этилган чигирткага қарши кураш гуруҳи раҳбари, агроном Исрофил Қодировнинг айтишича, жорий йилда минтақада бу ҳашаротларнинг кўпайгани рост. Дунёда чигиртканинг 130 дан ортиқ тури мавжуд бўлса-да, Жиззах вилоятида кўпайиб бораётган чигиртка тури хавфли эмас. Яъни бу чигиртка тўда ҳосил қилмайди. Қаерда пайдо бўлган бўлса, ўша жойда озиқланади.\nИ.Қодиров бу чигирткалар қишлоқ хўжалик экинлари учун зарарсиз эканини таъкидлади. Шунда бўлса-да, унинг эътирофича, Ўзбекистон ўсимликларни ҳимоя қилиш институти бунга эътибор қаратган. Тошкентдан кимёвий ишлов берадиган махсус машиналар келтирилиб, жуда кўп жой дориланган.\nИ.Қодиров чигирткалар қўшни Қозоғистондан учиб келаётгани ҳақидаги маълумотни тасдиқламади. Агрономнинг билдиришича, одатда чигиртка 10-15 сантиметр чуқурликда уруғ қўяди. Апрель-май ойларида бу уруғдан пайдо бўлган майда чигирткалар учиб чиқа бошлайди. Бу йил уруғнинг барчаси бекаму кўст ривожланиши учун табиий омиллар яхши бўлгани учун чигиртка кўпайиб кетган.\nИ.Қодировнинг сўзларига қараганда, қишлоқ хўжалик экинларини бир четдан еб тугатадиган чигирткалар ҳужумлари кўп кузатилади. Бундай усулда озиқланадиган ҳашорат тури марокаш чигирткалари деб аталади. Аммо Ўзбекистонда мавжуд маҳаллий чигирткаларда тўда-тўда бўлиб юриш қилиш хусусияти йўқ. Бу чигирткаларнинг қишлоқ хўжалигига зарари ҳам йўқ. Тўғри, пахта далаларида улар жуда кўп. Бироқ ғўзанинг барглари бус-бутун.\nНорасмий маълумотларга кўра, чигирткалар Жиззах вилояти марказида ҳам кўпайиб бормоқда. Маҳаллий мутасаддилар унга қарши кураш йўлларини топгунча, чигирткалар вилоят ҳокимлиги биноси олдидаги кўм-кўк майсазорга ҳужум қилиб улгурган. Аммо расмийлар бу маълумотларни рад этмоқда.


Ҳақиқий мусулмон жинсий йўл билан ОИТСга чалинмайди\n17 январ 2021, Тошкент вақти: 22:00\nЗикрилло Ишонч Мутахассисларнинг эътирофича, Ўзбекистонда ОИТС ва ВИЧ инфекцияси кенг тарқалиш хавфи жуда катталигича қолмоқда. Фоҳишаларнинг кўпайиши, уларнинг мижозлар билан сақлаш воситаларисиз жинсий алоқага киришиши мазкур хавфни янада кучайтирмоқда.\nЖинсий муносабатлар пайтида турли хил жинсий касалликлар, шунингдек, ОИТС ва ВИЧ инфекциясини юқтирмаслик учун сақлаш воситалари, жумладан, презервативларни қўллаш қанчалик тарғиб қилинмасин, кишилар бундай воситалардан фойдаланиш маданиятини тўла қабул қила олмаётир.\nРеспублика ОИТС маркази директори Гўзал Манноповнанинг сўзларига қараганда, ҳозирги кунда марказ фоҳишалар орасида иш олиб бораётганда уларни мазкур сақланиш воситаларидан фойдаланишга даъват этмоқда. Зеро, бу фоҳишани ҳам, унинг мижозини ҳам касалликка чалинишдан асрайди.\nАммо Ўзбекистонда айрим диний уламолар мусулмонларнинг презерватив қўллашини маъқулламайди, баъзилари эса бу мавзуни муҳокама қилишни маъқул кўрмайди.\nМаълумотларга кўра, Ўзбекистон мусулмонлари диний идораси презервативни қўллаш ёки қўлламаслик борасида қатъий қарорга кела олгани йўқ. Зеро, презервативдан фойдаланишни маъқуллаш диний нуқтаи назардан зино, яъни никоҳдан ташқари жинсий алоқани маъқуллашга тенглаштирилиши мумкин. Бу каби ҳимоя воситасини инкор қилиш эса, ўз навбатида, ҳаётий воқеъликни тан олмасликни англатиши эҳтимоли бор.\n“Озодлик” мухбири собиқ муфтий, шайх Муҳаммадсодиқ Муҳаммадюсуфга мурожаат қилиб, шаръий-фиқҳий манбаларда ҳимоя воситалари бўйича кўрсатмалар бор-йўқлиги билан қизиқди.\nШайх ҳазратларининг таъкидлашича, жинсий таносил касалликларининг, жумладан, ОИТС сингари хавфли хасталикларнинг келиб чиқиши, асосан, шариат қоидаларига, кўрсатмаларига риоя қилмасликдан келиб чиқади. Шу боис, бу масала шаръий нуқтаи назардан тўла-тўкис кўриб чиқилгани йўқ. Чунки бундай касалликлар зино қилиш оқибатида келиб чиқади. Мусулмон инсон, дин қоидаларига амал қилган кишилар, албатта, соғлом жинсий ҳаёт кечиради. Демак, унинг ҳимоя воситаларини ишлатишга мутлақо эҳтиёжи йўқ.\nШайхнинг сўзларига қараганда, ҳомиладорликдан вақтинчалик сақланиш мақсадида илгарилари ўз даврига хос услублар қўлланилгани китобларда айтилган. Яъни эмизикли гўдакли аёлнинг яна ҳомиладор бўлиши олдини олишга ҳаракат қилишлар бўлган. Ҳозирги замонда эса она ва боланинг саломатлигини ўйлаб, эҳтиёж бўлган тақдирда замонавий сақланиш воситаларини вақтинчалик қўллаш мумкин.


Кафолат муддатида нима учун истеъмолчидан пул талаб қилинди? - Истеъмолчилар ҳуқуқларини ҳимоя қилиш Агентлиги\nНима сабабдан “NEV PROFI TECHNOLOGY” МЧЖнинг Термиз филиали истеъмолчидан носоз товарни кафолат муддатида таъмирлаш учун пул талаб қилди? Ёки мазкур МЧЖ тегишли қарор ва савдо қоидаларидан бехабарми?\nТермиз шаҳрида истиқомат қилувчи Ш.Т.нинг Истеъмолчилар ҳуқуқларини ҳимоя қилиш агентлигининг Сурхондарё вилоят ҳудудий тузилмаси томонидан ўрганилганда масала ойдинлашди.\nИстеъмолчи 2020 йил 25 июнь ойида сотиб олган “Vesta” русумли телевизорнинг кафолат муддати тугамай носоз ҳолатга келиб қолган. Аммо сервис маркази буни инобатга олмай, телевизорни таъмирлаш хизмати учун пул талаб қилган.\nЎтказилган ўрганиш давомида Ш.Т.нинг мурожаатида келтирилган ҳолат ўз исботини топди. Ўзбекистон Республикаси “Истеъмолчиларнинг ҳуқуқларини ҳимоя қилиш тўғрисида”ги Қонуннинг 11 ва 15-моддалари талаби бузилганлиги маълум бўлди. “NEV PROFI TECHNOLOGY” МЧЖ Термиз филиали томонидан носоз телевизор кафолат муддати давомида бепул таъмирлаб берилишига эришилди.\nМаълумот ўрнида: “Истеъмолчиларнинг ҳуқуқларини ҳимоя қилиш тўғрисида”ги Қонуннинг 11-моддасида ишлаб чиқарувчи (ижрочи)нинг қуйидаги кафиллик мажбуриятлари ва 15-моддасида товар нуқсонларини бепул бартараф этиш тартиби белгилаб берилган:\nCategory: Муаммо: мурожаат ва натижа 23.03.2021


Вилоят ҳокимлиги ҳузуридаги вояга етмаганлар ишлари бўйича комиссиянинг кенгайтирилган йиғилишида шу куннинг долзарб масаласи диққат марказида бўлди.\nВилоят ҳокимлигида бўлиб ўтган комиссиянинг кенгайтирилган йиғилишини вилоят ҳокими, вилоят ҳокимлиги ҳузуридаги вояга етмаганлар ишлари бўйича комиссия раиси О.Оллаберганов бошқариб борди.\nЙиғилишда шаҳар ва туманлар ҳокимлари, вояга етмаганлар ишлари бўйича комиссия раислари, масъул котиблари, прокуратура, адлия, ички ишлар тизими масъул ходимлари, шаҳар, туман хотин-қизлар қўмиталари раислари, фуқаролик ҳолатлари далолатномаларини ёзиш бўлими мудирлари, қатор бошқарма, ташкилотлар раҳбарлари, “Камолот” ЁИҲ, “Махалла” жамғармаси ва оммавий ахборот воситаларининг вакиллари иштирок қилдилар.\nМамлакатимизда ёш авлодни ҳар томонлама етук, баркамол вояга етиши учун барча шарт-шароитлар яратилган. Бугун умумтаълим мактаблари, академик лицейлар, касб-ҳунар коллежлари, олий ўқув юртлари ёшлари бўш вақтларини спорт-соғломлаштириш, ижодиёт марказларида, маданият саройларида ўтказиб, иқтидорини намоён қилмоқдалар. Кўрик- танловлар янги истеъдодларни кашф қилмоқда.\nЮртбошимизнинг ташаббуси билан 2010 йил “Баркамол авлод йили” деб эълон қилиниши эса юртимизда ёш авлод таълим-тарбиясига янада эътибор, ғамхўрликнинг ёрқин ифодаси бўлиб, бу йўналишда кенг кўламдаги салоҳиятли амалий ишлар олиб борилаётир.\nКейинги йилларда вилоят ҳокимлиги ҳузуридаги вояга етмаганлар ишлари бўйича комиссия фаолияти такомиллашиб бормоқда. Комиссия аъзолари бевосита ўқув муассасалари, истиқомат жойларида бўлиб иш услуби таъсирчанлигини оширишга ҳаракат қилаётирлар. Вилоят, шаҳар ва туманлар ҳокимликлари ҳузуридаги вояга етмаганлар ишлари бўйича комиссиялар томонидан болалар, ўсмирларнинг таълим-тарбияси, уларга кўрсатилаётган тиббий хизматни яхшилаш, кўп болали оилалар фарзандларини, ногиронлар ва ота-онаси қаровисиз қолган болаларни ижтимоий ҳимояга олиш, уларнинг вақтларини мазмунли ташкил этиш, болалар спортини ривожлантириш, ҳуқуқбузарлик ва жиноятчиликнинг олдини олиш борасида муайян ишлар амалга оширилаётир. Шу йилнинг июль ойида Вазирлар Маҳкамаси ҳузуридаги вояга етмаганлар ишлари бўйича республика комиссияси иш режасига мувофиқ вилоятимизда ўтказилган текшириш натижалари асосида вилоят комиссияси томонидан 2010 йил – “Баркамол авлод йили”да никоҳланувчи ёшлар ва болаларнинг тиббий кўригини ташкил қилиш, оналарнинг репродуктив саломатлигини таъминлаш, болалар ва ўсмирларнинг бўш вақтларини мазмунли ўтказиш, уларнинг соғлигини муҳофаза қилиш, касалликларни эрта аниқлаш ва профилактика қилиш, тиббиёт муассасалари моддий-техника базасидан самарали фойдаланиш, болалар спортини ривожлантириш орқали соғлом турмуш тарзини қарор топтириш, бу борада қишлоқ жойларида яратилган шарт-шароитлар аҳволини вилоятимизда ўрганишда аниқланган камчилик-нуқсонларни бартараф этишга қаратилган ишчи дастур ишлаб чиқилиб, унда амалга ошириладиган вазифалар аниқ белгилаб олинди.\nЙиғилишда маъруза қилган вилоят ҳокими ўринбосари, вилоят хотин-қизлар қўмитаси раиси Ш.Хўжаниёзова мазкур дастур ижроси ва бу йўналишда олиб борилаётган ишлар, вазифаларга атрофлича тўхталди.\nЖорий йилнинг 20 августида Вазирлар Маҳкамаси ҳузуридаги вояга етмаганлар иши бўйича республика комиссиясида вилоятимизда ўтказилган текшириш натижалари муҳокама қилинди. Шунингдек, аниқланган камчилик, нуқсонларни бартараф этиш борасида амалга оширилган ишлар юзасидан вилоят комиссияси ахбороти эшитилди. Тегишли қарорлар қабул қилиниб, олдимизга қатор вазифалар қўйилди, дея таъкидлади маърузачи.\nРеспублика комиссияси тавсиясига кўра мавжуд камчиликларни бартараф этиш мақсадида қатор туманлардаги қишлоқ врачлик пунктларида таъмир ишлари олиб борилди. Зарур тиббий воситалар билан жиҳозланди. 900 дан зиёд тиббиёт ходимларининг малакаси оширилди. Боғот, Қўшкўпир, Хива, Гурлан туманларидаги ОИТСга қарши кураш лабораториялари таъмирланди.\nҚўшкўпир туманидаги “Айронкўл”, Хонқа туманидаги “Хоразм”, Янгибозор туманидаги “Чўболончи” қишлоқ врачлик пунктлари бугун намунавий тарзда жиҳозланиб, аҳолига хизмат кўрсатмоқда.\n“Она ва бола” саломатлигини мустаҳкамалашда тиббиёт муассасалари маҳалла билан биргаликда иш олиб бораётир. Туғиш ёшидаги ҳомиладор аёллар тиббий кўрикдан ўтказилмоқда. Улар ФХДЁ бўлимлари ҳузурида “Ёш оилалар” мактаби машғулотларида қатнашмоқдалар. Саволларига малакали жавоб олишмоқда.\nБироқ, ҳамон айрим туманларда эрта никоҳлар қайд қилинмоқда. Қизларнинг тиббий саводхонлигини ошириш, тушунтириш ишларини мунтазам ташкил қилиш зарур.\nМаърузачи ўқувчи-ёшларни спортга кенг жалб этиш, қишлоқ жойларида спорт иншоотларидан фойдаланиш, тўгараклар фаолиятини қизиқарли ташкил этиш, касб-ҳунар коллежларининг битирувчиларини иш билан банд қилиш каби куннинг долзарб масалаларига эътиборни қаратди.\nЙиғилиш кун тартибидаги иккинчи масала -Ўзбекистон Республикасининг “Вояга етмаганлар ўртасида назоратсизлик ва ҳуқуқбузарликларнинг профилактикаси тўғрисида”ги Қонуни қабул қилинганлиги муносабати билан қонун ижроси юзасидан амалга оширилиши лозим бўлган чора-тадбирлар тўғрисида вилоят ички ишлар бошқармаси бошлиғи ўринбосари Ш.Иброҳимов маъруза қилди.\nАйни пайтда ушбу қонун ижросини таъминлаш юзасидан ички ишлар, халқ таълими тизими, масъул ташкилотлар томонидан аниқ тадбирлар белгиланиб, мутасадди ташкилотлар зиммасига қатор вазифалар юклатилди. Бироқ, ҳамон халқ таълими бўлимлари ўз ҳудудида истиқомат қилаётган болаларнинг гоҳида дарсларга тўлиқ қатнашмаётганлигига лоқайд қарашмоқда. Баъзи ота-оналар узоқ муддатга чет давлатларга ишга кетиб, вояга етмаган фарзанди тақдирини унутиб қўйиш ҳоллари учрамоқда.\nМаърузачи айнан маҳалла, мактаб, оила ҳамкорлигини мустаҳкамлаш, ҳар бир бола эътибордан четда қолмаслиги муҳимлигига тўхталиб, аниқ мисоллар асосида муаммо, камчиликларни таҳлил қилди.\nЙиғилишда вилоят соғлиқни сақлаш бошқармаси бошлиғи С.Бекчанов, вилоят халқ таълими бошқармаси бошлиғи Э.Худойназаров, вилоят ўрта махсус, касб-ҳунар таълими бошқармаси бошлиғи А.Раззоқов ва бошқалар сўзга чиқдилар. Республика комиссияси тавсиялари асосида камчиликларни бартараф этиш ва олиб борилаётган амалий ишлар юзасидан ахборотлари тингланди.\nВилоят ички ишлар бошқармаси бошлиғи Ш.Икромов, вилоят прокурори Б.Шомирзаев йиғилишда сўзга чиқди.\nЙиғилишда кун тартибидаги муҳокама қилинган масалалар юзасидан қарор қабул қилинди.


Мирзапўлат Тошпўлатов (1952) - www.ziyouz.uz\nБош саҳифа Ўзбек насри онлайн антологияси Мирзапўлат Тошпўлатов (1952)\nРубрика: Мирзапўлат Тошпўлатов (1952)\nМирзапўлат Тошпўлатов 1952 йил 1 сентябрда Қашқадарё вилоятининг Қарши туманидаги Дашту Файзобод қишлоғида туғилган. ТошДУнинг журналистика факултетини тамомлаган (1976). «Юракдаги сир» (1977), «Беором тўлқинлар» (1979), «Бахт юлдузи» (1989), «Ойни ахтараётган бола» (1985), «Санам тоғидаги гулхан» (1991), «Сайланма» (2007) сингари қисса ва ҳикоялардан иборат китоблари нашр этилган. Асарлари асосида бадиий филмлар суратга олинган («Олов қаъридаги фаришта», 1994; «Гуноҳ», 1995; «Тавба», 1996; «Муаллиф», 1999; «Занжир», 2001; «Музаффар», 2003).\nБаҳодир атак-чечак юриб, “ая”, “ада” деганда, ўзи ҳам, ота-онаси ҳам қувончдан ўзларига сиғмасди. Беш ёшга тўлди. Пиёла синдирди. Онасининг жаҳлдан лаблари пирпиради. Қоши чимирилди. – Ҳой, аҳмоқ, нега пиёлани синдирдинг? – деб онаси бир тарсаки туширди. Баҳодир роса йиғлаб, охири давоми…\nМирзапўлат Тошпўлатов. Бозор (ҳикоя)\nТўрақул мактабни наридан бери битирди-ю, ўзини бозорга урди, бир амаллаб қассобга шогирд тушди, кўп ўтмай устозиданам ўтиб кетди, мустақил қассоб бўлиб олди. Бозордаги гўшт сотувчилар қаторидаги растадан устозининг жойига эга чиқди. Лаби-лабига тегмай: “Келинг, ака, гўштдан олинг, гўштни зўри, додаси давоми…\nМирзапўлат Тошпўлатов. Тақдир (ҳикоя)\nРайҳон опа ёлғиз яшайди, асраб олган боласи ҳам узоқ шаҳарга кетиб қолган. Райҳон опа кунини бозорга қатнаб ўтказади, оз-оздан харид қилади. Чунки… бир ўзи… битта картошка, битта пиёз, ярим пиёла гуруч ёки макарондан овқат қилади. Ундан ташқари яна бир одати давоми…\n— Ҳой, одамлар! Азиз полвон ўзини йиқитган полвонга қизини берармиш!— Қизининг ўзи ҳам шундай деб турганмиш. Розимиш.— Жуда қизиқ бўпти-да. Худди эртакларга ўхшайди-я! * * * — Одамлар-о, одамлар, эшитмадим деманглар! Азиз полвонникига тўйга-оов…Ҳамма ҳайрон: Азиз полвон қизига қаллиқ танлаш давоми…


Афғонистон президенти Ҳомид Карзай Туркманистонга сафар қилмоқда.\n16 май 2021, Тошкент вақти: 20:26\nИкки кунлик сафари давомида Ҳ.Карзай Туркманистон президенти Қурбонқули Бердимуҳаммедов билан учрашиб, туркман газини Афғонистон орқали Ҳиндистонга етказиш лойиҳасини муҳокама этади. Мазкур лойиҳа қиймати икки миллиард доллардир.\nАфғонистон Ташқи ишлар вазирлиги матбуот котибининг айтишича, Ҳ.Карзай туркман ҳамкасби билан миллий, минтақавий ва халқаро майдондаги масалалар, шунингдек, икки давлат ўртасидаги иқтисодий ва савдо алоқаларини ривожлантириш истиқболлари муҳокама этилади. Электр энергиясини Туркманистондан Афғонистонга етказиб бериш масаласи ҳам кун тартибидан жой олган. Ўтказилган учрашувлардан сўнг президентлар қўшма баёнот эълон қилади.


"Севилья" "Барселона"дан собиқ футболчисини қайтариб ололмади\n23 январь, 2018, 11:45 521\n“Севилья” клуби раҳбарияти ҳимоячи Алеиш Видалнинг трансфери борасида “Барселона” билан келиша олмади.\nMarca нашри тарқатган хабарга кўра томонлар футболчининг трансфер нархи борасида келиша олишмаган. Айтиш лозимки, андалусияликлар Видални кейинчалик 8млн евро эвазига сотиб олиш шарти билан мавсум якунига қадар текинга ижарага олишни сўрашган. Бироқ, бундай таклиф каталонияликларни қониқтирмаган. Улар футболчини қишки трансферлар даврида камида 15 млн еврога сотишни режалаштиришган.\nЛекин, шунга қарамай “Барселона” ушуб нархни “Севилья” учун 10 млн еврогача камайтиришга рози бўлган, аммо, бу ҳам андалусияликларни қониқтирмаган.\nМаълумот учун, Алеиш Видаль 2015 йил “Барселона” сафига айнан “Севилья”дан келиб қўшилган эди. У жорий мавсум Ла Лигада 10та учрашувда майдонга тушиб, ўз ҳисобига 1та гол ҳамда 2та голли узатма ёздириб қўйишга эришган.


02.01.2022 20:16 0 1639\nҚозоғистонда 2022 йилнинг 1 январидан Солиқ кодексига киритилган ўзгартиришлар кучга кирди, эндиликда «Google солиғи» ҳам олинади.\nМамлакат миллий иқтисодиёт вазирлиги хабар беришича, ўзгартиришларга кўра, ўз товар ва хизматларини онлайн-платформа орқали амалга оширувчи барча хориж компаниялари республика бюджетига ҚҚС (қўшилган қиймат солиғи) тўлашлари шарт.\nҚҚС ставкаси амалга оширилган товарлар ва хизматлар қийматининг 12 фоизини ташкил этади. Қозоғистонлик солиқ тўловчиларга ушбу ўзгариш татбиқ этилмайди.\n«Google солиғи» ҳисобига Қозоғистон бюджетига йилига 2 млрд. тенге (қарийб 50 млрд. сўм) келиб тушиши кутилмоқда.


23:50 / 11.07.2017\nVolkswagen концерни таркибига кирувчи, спорт машиналари ишлаб чиқарувчи Porsche компанияси савдолар бўйича тарихий рекорд ўрнатди. Жорий ярим йил натижаларига кўра, компания 126497 дона машина сотган.\nУшбу натижалар 2017 йилнинг 1-яримйиллигига якун ясаш учун чоп этилган. Маълум қилинишича, бу кўрсаткич ўтган йилгидан 7 фоизга кўпроқни ташкил қилган.\nКомпания савдо ҳажмида асосий улуш Macan моделига тегишли бўлган. 2-ўринни эса Cayenne модели эгаллаган. Бу машинадан 1-яримйилликда 35601 дона сотилган.\nБу орада Deutsche Welle нашрининг маълум қилишича, компания "дизель можароси"га аралашган бўлиши мумкин. Штутгарт прокуратураси тахминича, компания Volkswagen’нинг чиқинди газлар билан боғлиқ фирибгарликларига аралашган бўлиши мумкин. Нашрнинг таъкидлашича, компанияда чиқинди газлар билан боғлиқ фирибгарликлар ва ноҳалол рекламага йўл қўйилган бўлиши мумкин.


Ўзбекистон республикаси халқ таълими вазирлиги навоий давлат педагогика институти тарих факультети\nЎзбекистон республикаси халқ таълими вазирлиги навоий давлат педагогика институти тарих факультети\nНазвание Ўзбекистон республикаси халқ таълими вазирлиги навоий давлат педагогика институти тарих факультети\n1. /АВЕСТО refarat.doc Ўзбекистон республикаси халқ таълими вазирлиги навоий давлат педагогика институти тарих факультети\n“Ўзбекистон тарихи” кафедраси\nМАВЗУ: «АВЕСТО» ИЛМИЙ, МАДАНИЙ МАНБА СИФАТИДА\nБАЖАРДИ: Қўчқоров Шаҳбоз Тарих йўналиши\nII курс талабаси\nИЛМИЙ РАҲБАР: катта ўқит. Э.Дўсматов\n1. Зардуштийликнинг пайдо бўлиши.\n2. Авестонинг муқаддас ёзуви.\n3. Авестодаги реал, дунёвий қадриятлар.\n4. "Авесто" ва қадимий деҳқончилик анъаналари\nхусусида айрим мулоҳазалар.\n“Авесто” айни замонда бу қадим ўлкада буюк\nдавлат, буюк маънавият, буюк маданият бўлганлигидан\nгувоҳлик берувчи тарихий ҳужжатдирки, уни ҳеч ким инкор\n"Авесто" – жаҳон маданиятининг, жумладан, Марказий Осиё ва Эрон халқлари тарихининг қадимги ноёб ёдгорлигидир. Зардуштлик эътиқодига амал қилувчиларнинг муқаддас китоби сифатида Ягона Тангрига топиниш шу таълимотдан бошланган. Бу китоб таркиби, ифода услуби ва тимсоллар тизими билан адабий манбаларга яқин туради. "Авесто"да тилга олинган жой номлари (Варахша, Вахш)дан келиб чиқиб, унинг Амударё соҳилларида яратилгани аниқланган. Шу асосда унинг ватани Хоразмдир деган қараш мавжуд.\n"Авесто" оромий ва паҳлавий ёзувлари асосида яратилган махсус алифбода дацлаб тўққиз ҳўкиз терисига ёзилган. Илк нусхалари асосида сосонийлар (мил. ол. 7-3 аср) даврида 21 китоб ҳолида йиғилган, бизгача уларнинг чорак қисми етиб келган. Тикланган матнга "Занд" номи билан шарҳлар битилган. "Авесто" тўрт қисмдан иборат: Ясна ("Диний маросимлар"), Яшт (ма’но жиҳатдан Яснага яқин), Виспарад ("Барча илоҳлар ҳақидаги китоб"), Вендидад ("Ёвуз руҳларга қарши қонунлар мажмуаси"). Ясна таркибига кирган мадҳлар "Гатлар" (айрим манбаларда "гоҳлар") деб номланиб, уларни Зардуцнинг ўзи ёзган деб тахмин қилинади. Гатлар таркибида Жамшид (Йима), Гершасп, Афросиёб (Алп Эр Тўнга) каби афсонавий қаҳрамонлар ҳаёти лавҳалари учрайди. "Авесто" инсоният цивилизатция тарихининг илк саҳифаларини ташкил этгани учун жаҳон олимларининг э’тиборини тортган. У ҳақда Ф.Нитцше, Ф. Шпигел, А. Майллет, В. Бартолд, Э. Бертелс, Ян Рипка, О.Маковелский, И. Брагинский в.б. хорижий олимларнинг тадқиқотлари мавжуд.Ўзбекистонда "Авесто"ни ўрганиш қадимдан бошланган. Абу Райҳон Беруний, Абу Жафар Табарий, Абу Бахр Наршахий асарларида "Авесто" таълимотига ва унда тилга олинган тимсолларга мурожаат мавжуд. Бу нодир илмий асарларнинг қўлёзма ва босма нусхалари ЎР ФА ШИ жамғармасида сақланади. Ҳозирги ўзбек олимлари А.Қаюмов, Ҳ. Ҳомидов, М. Исоқов, Н. Раҳмонов в.б.нинг илмий тадқиқот ва мақолалари эътиборли. Ўзбекистон Республикаси ҳукуматнинг қарори билан 2001 йилда "Авесто"нинг 2700 йиллиги нишонланди. "Авесто" ватани Хоразмда боғ барпо қилинди, асарнинг ўзбек тилидаги таржималари чоп этилди, у ҳақда янги тадқиқотлар юзага чиқди.\nЗардуштийлик энг қадимги динлардан бўлиб, бу дин эр.аввал VII-VI асрларда даставвал Ўрта Осиёда-Хоразм воҳасида пайдо бўлган. Унинг пайғамбари Зардушт тарихий шахс эди. У маздакийлик динини ислоҳ қилиб, унинг асосида янги якка худолик динини ижод этган.\nЗардуштийлик пайдо бўлган давр биринчи синфий жамият, яъни қулдорлик даври энди пайдо бўлаётган давр эди. У уруғ-қабилачилик тузуми емирилиб аҳоли қуллар ва қулдорларга, золим ва мазлумларга бўлинаётган давр бўлган. Бу дин энг аввал Ўрта Осиё, сўнг Эрон, Озарбайжонда қарор топган эди.\nИ.А.Каримов «Ўз келажагимизни ўз қўлимиз билан қурмоқдамиз» деган асарида биз ўзбек халқи мансуб бўлган халқнинг тарихи ғоят узун, беқиёс, бетакрор эканини таъкидлаб. бундай деган эдилар: «Биз жаҳон майдонида куни кеча пайдо бўлган халқ эмасмиз, бизнинг миллатимиз халқимиз кўҳна Хоразм заминида «Авесто» пайдо бўлган замонлардан бери ўз ҳаёти, ўз маданияти, ўз тарихи билан яшаб келади»2\nБутун Ўрта Осиё моддий ва маънавий маданиятининг бешиги Хоразм воҳаси ва у ерда яшаган туркий элатлар бўлган, шулардан ўзбек элати ташкил топган.\nИ.А.Каримов жуда ўринли қайд қилганидек, «Хоразм давлати тарихини биз 2700 йиллик тарих деб биламиз». Бу ўринда биринчи давлат ташкил топгандан кейинги «ёзма тарих» назарда тутилган. Юнон, Хитой тарихчи сайёҳлари ўз хотираларида ёзиб қолдирган кейин Зардуштийлик ёзувларида берилган тарих назарда тутилган.\nХоразмда ўтроқ ҳаёт ундан ҳам бирмунча олдин юзага келган, давлат унинг маҳсули тарзида ташкил топган. Бу ҳақда бундан таҳминан 3 минг йил аввал яратилган «Авесто»нинг қўлёзмаси бинобарин ёзма тарихнинг илк дебочаси ишончли далолат берган. «Бу нодир китоб, деб ёзган эдилар, И.А.Каримов, бундан ХХХ асрлар муқаддам иккидарё оралиғида мана шу муқаддас замин умргузорлик қилган аждодларимизни биз авлодларга қолдирган маънавий, тарихий меросидир»3. Юртбошимиз «Авесто» Хоразмдек қадимий ўлкада буюк давлат, бой маънавият қимматли маданият бўлганлигини ҳеч ким инкор эта олмаслигини ҳам таъкидлаган.\nХулоса шуки, Зардуштийлик эрадан аввалги 7-6 асрларга хос бўлган дин сифатида ундан олдинги уруғ қабилачилик динлари негизида пайдо бўлган якка худолик дини бўлган. У то 7-9 асрларгача турли шаклда давом этиб, сўнг ўрнини ислом эгаллади. У даставвал Хоразм воҳасида шаклланиб, яқин ва ўрта Шарққача тарқалиб, айрим қолдиқлари ҳалигача сақланиб келмоқда.\nВужудга келиши. Зардуштийлик мил. ав. III-II минг йилликларда Марказий Осиёда вужудга келган диндир. Зардуштийлик ваҳй орқали эълон қилинган жаҳон динларининг энг қадимийсидир. У инсониятга бошқа барча динларга нисбатан бевосита ва билвосита энг кўп таъсир ўтказган диндир. Инсоният тарихида ҳар бир киши уцидан илоҳий ҳукм амалга оширилиши, жаннат ва жаҳаннам, қиёмат-қойим, унда таналарнинг қайта тирилиши, тана ва руҳ қайта бирлашиб мангу яшаши ҳақида биринчи бор шу дин доирасида фикр юритилди. Кейинги асрларда бу ғоялар яҳудийлик, хрицианлик ва бошқа динлар тарафидан ўзлаштирилди. Айтиб ўтиш жоизки, ушбу дин пайдо бўлган давр ва унинг ватани – ҳали фанда охиригача тўлиқ ечилган масалалар эмас. Зардуштийлик дини пайғамбар Зардушт номига нисбат берилиб, шартли равишда шундай атаб келинади. Аслида эса у мазкур диннинг муқаддас китоби ҳисобланмиш Авестода «Маздаясна» дини деб аталган. Бу сўзни «Маздага сиғинмоқ» деб таржима қилиш мумкин. «Мазда» сўзи «дониш, донишманд, оқил» каби талқин этилади. Зардуштийлик яна «Беҳдин», яъни «Энг яхши дин» деб ҳам улуғланган. Унинг таълимотига кўра, барча эзгу борлиқ Мазданинг иродаси билан яратилган. «Мазда» сўзи олдига улуғлаш маъносини англатувчи «Ахура» қўшилиб, зардуштийликнинг илоҳияти – Ахура-Мазда номи пайдо бўлган. Бу – «Жаноб Мазда» ёки «Илоҳ» демакдир. Зардушт номи тадқиқотларда Заратуштра, Зардуц, Зороацр кўринишларида ҳам ишлатилади. Тадқиқотчилар ўртасида Зардуштнинг тарихда бўлган ёки бўлмаганлиги борасида турли фикрлар мавжуд. Баъзилар уни тарихий шахс деб билсалар, бошқалар афсонавий шахс деб ҳисоблайдилар. Манбаларнинг хабар беришича, у тахминан мил. ав. 1200-570 йиллар орасида яшаган илоҳиётчи, файласуф, шоирдир. Тадқиқотчи М. Бойс таъкидлашича, у мил. ав. 1500-1200 йиллар орасида яшаган. Зардушт Марказий Осиё ҳудудида мавжуд бўлган кўпхудоликка негизланган қадимий диний тасаввур ва эътиқодларни ислоҳ қилиб, янги динга асос солди. Зардуштнинг туғилган ва илк диний фаолиятини бошлаган жойи хусусида икки хил қараш бор. Биринчиси – «Ғарб назарияси» бўлиб, унга кўра Мидия (ҳозирги Эрон ҳудудида) Зардуштнинг ватани ва зардуштийликнинг илк тарқалган жойи ҳисобланади. Бу фикр тарафдорларининг далили шуки, биринчидан, зардуштийликнинг қадимий Эрон ҳудудларида кенг тарқалганлиги бўлса, иккинчидан, зардуштийликнинг муқаддас китоби саналмиш Авестога кейин ёзилган шарҳларнинг қадимий эрон-паҳлавий тилида бўлганлигидир. Эътибордан чиқармаслик керакки, зардуштийлик уч буюк Эрон империяси – Аҳамонийлар, Аршакийлар ва Сосонийлар даврларида, яъни мил. ав. XI асрдан то мил. XII асригача кетма-кет айнан Яқин ва Ўрта Шарқда давлат дини мақомида бўлган. Иккинчиси, «Шарқ назарияси» бўлиб, унга кўра, Зардушт ватани ва зардуштийликнинг илк тарқалган жойи Хоразм ҳисобланади. Кўпчилик манбашунослар иккинчи назария тарафдорларидирлар. Хоразм зардуштийликнинг муқаддас олови Озархурра биринчи бор ёқилган ва энг буюк худо – Ахура-Мазданинг Зардушт билан боғланган жойи ҳисобланади. Зардуштийликнинг асосий манбаси Авестода: «Биринчи бор муқаддас олов – «Озархурра» «Аирянем-Ваежа» (баъзи манбаларда – «Еран-веж»)да ёқилди»,  дейилади. «Аирянем-Ваежа»нинг географик ва иқлимий тавсифи Хоразмникига тўғри келади. Авестода Ахура-Мазда томонидан яратилган «Баракот ва нажот» соҳиби бўлган бир қатор мамлакатлар зикр этилади ва уларнинг энг биринчиси, «дунёда ҳеч нарса чиройига тенг кела олмас Аирянем-Ваежа», кейин эса «одамлар ва чорва подаларига мўл» Суғд (Сўғд), «қудратли ва муқаддас» Моуру (Марв), «баланд кўтарилган байроқлар мамлакати» Бахди (Бақтрия) зикр этилади.\nЗардуштийлик таълимоти. Зардуштийлик таълимоти Марказий Осиёда ибтидоий даврда мавжуд бўлган табиат кучларини илоҳийлаштирувчи эътиқодларга (Марказий Осиё қадимги аҳолисининг «ески дини»га) нисбатан монотеицик таълимотдир. У беҳуда қон тўкувчи қурбонликлар, ҳарбий тўқнашувлар, босқинчилик урушларини қоралаб, ўтроқ, осойишта ҳаёт кечиришга, меҳнатга, деҳқончилик, чорвачилик билан шуғулланишга даъват этади. Моддий ҳаётни яхшилашга уринишни ёвузликка қарши кураш деб ҳисоблайди. Зардуштийлик динида қўриқ ер очиб, уни боғу роғга айлантирган одам илоҳиёт раҳматига учрайди. Аксинча, боғлар, экинзорларни, суғориш иншоотларини бузганлар катта гуноҳга қоладилар. Зардушт инсонларга тинч-тотув яшашни, ҳалол меҳнат қилишни ўргатмоқчи бўлади. Бунга кўра инсоннинг бу дунёдаги ҳаётига яраша нариги дунёдаги тақдири ҳам бўлажак, ҳар бир инсон ўлгандан сўнг ўзининг бу дунёдаги қилмишига яраша абадий роҳат – жаннатга, ёки ёмон ишлари кўп бўлса на хурсандлик ва на хафалик кўрмайдиган аросат жой – мисвонгатуга тушади. Зардуштийлик негизида оламнинг қарама-қаршиликлар кураши асосига қурилгани туради: яхшилик ва ёмонлик, ёруғлик ва қоронғулик, ҳаёт ва ўлим ўртасида абадий кураш давом этади. Барча яхшиликларни Ахура-Мазда ва барча ёмонликларни Анхрамайнью (ёки Ахриман) ифодалайди. Ахура-Мазда инсонларга эзгу ишларни баён этиб уларга амал қилишни буюради, ёмон ишлардан сақланишга чақиради. Зардуштийликда имон учта нарсага асосланади: фикрлар софлиги, сўзнинг собитлиги, амалларнинг инсонийлиги. Ҳар бир зардуштий кунига беш марта ювиниб, покланиб, қуёшга қараб, уни олқишлаб, сиғиниши шарт. Зардуштийлик ибодатхоналарида доимий равишда олов ёниб туради. Уларда дунёдаги тўрт унсур – сув, олов, ер ва ҳаво улуғланади. Зардуштийлик дафн маросими ўзига хос бўлиб, ўлганлар бир неча пац, баланд «сукут миноралари» – дахмаларга солинади, у ерда мурдаларнинг гўштларини қушлар еб, суякларини тозалайди. Гўштдан тозаланган суяклар махсус сопол идишларга солиниб минора ўртасидаги қудуққа сочиб юборилади. Бунда поклик билан нопокликнинг бир-бирига яқинлашмаслигига эришилади. Зардуштийлик дини дунёдаги энг қадимий динлардан бири ҳисобланиб, мил. ав. ХII-XI асрларда Марказий Осиё, Озарбайжон, Эрон ва Кичик Осиё халқлари унга эътиқод қилганлар. Эронда Сосонийлар сулоласи ҳукмронлиги даврида унинг муқаддас китоби Авесто руҳонийлар томонидан оғзаки ривоятдан йиғилиб, биринчи марта китоб шаклига келтирилган. Айрим қисмларига, айниқса «Видевдат» бўлимига ўзгартиришлар киритилиб, қайта ишланган. VIII асрда Ўрта Осиёга ислом дини кириб келиб, кенг тарқалгунига қадар зардуштийлик маҳаллий халқларнинг асосий дини ҳисобланган. Буни, жумладан, археологик тадқиқотлар исботлайди. Ҳозирги кунда зардуштийликка эътиқод қилувчи диний жамоалар мавжуд. Улар Ҳиндицоннинг Мумбай (Бомбей, Ғужарот штатларида; 115 минг кишига яқин), Покицон, Шри Ланка, Буюк Британия, Канада, АҚШ, Авцралия ва Эроннинг (Теҳронда 19 минг кишидан ортиқ) баъзи чекка вилоятларида сақланиб қолган. Эрон Ислом Республикасида зардуштийлик динига эътиқод қилиш қонун томонидан рухсат этилган. Мумбайда зардуштийларнинг маданий маркази Кома номидаги инцитут фаолият олиб боради. Ундан ташқари Мумбайда ҳомий Дхалла раислигида дунё зардуштийлари маданияти фонди ишлаб турибди. 1960 йилда зардуштийларнинг И умумжаҳон конгресси Теҳронда ўтказилди. Кейинги конгресслар Бойбейда ўтказилди.\nАвесто дингина эмас, дунёвий билимлар, тарихий воқеалар, ўзи тарқалган ўлкалар, элатларнинг ижтимоий-иқтисодий ҳаёти, маданий ва маънавий қарашлари, диний эътиқодлари, урф-одатлари ҳақидаги манбалардандир. Унда баён этилган асосий ғоя диний эътиқоднинг илк содда билимлари Зардушт номли пайғамбар номи билан боғланган. У Авестонинг энг қадимий қисми «Гат» (хат – нома)ни ижод этган. Авесто таркибига кирган билим, маълумотлар қарийиб 2000 йил милоддан аввал 3000 йиллик оҳирлари 2000 йиллик бошларидан то милоднинг бошларигача ўтган даврда юзага келиб, авлоддан-авлодга оғзаки кўчириб олинган, унинг кўп қисми йўқолган, еттидан бир қисми сақланган. Милоддан аввалги 3 асрда Аршакийлар сулоласи даврида тўпланган.\nДиншуносликда Авесто уч тарихий қатламга ажратилган: 1. Энг қадимий қисми милоддан аввалги 3 минг йилликда вужудга келган Яштлардир; уларда уруғчилик тузумидаги эътиқодлар, кўп худолик тасаввурлари тасвирланган; 2. Гатлар деб аталган қисмидир. Бунда Аҳурамазда номли худо ҳақида уйдирмалар ёзилган. Уни зардушт ёзган деб таҳмин қилинади. 3. Қадимий кўпхудолик ва кейинги яккахудолик ғоялари орасидаги кураш шароитларида эрамиздан аввалги V-асрда ҳар иккисини келиштирган Маздакийлик дини шаклланган. Авесто бу диннинг охирги ва асосий қисмини ташкил этди.\nҲозирги диншуносликка хос бўлган Авестонинг 6 асрларда Эронда ҳукмронлик қилган Сосонийлар сулоласи шоҳи Хисрав I ҳукмронлиги даврида ёзиб тугатилган, кейинчалик паҳлавий тилига таржима қилиниб асосий текстига кўплаб шарҳлар берилган. Булар «Зенд» номи билан маълум.\nАвесто олдин 12 минг мол терисига ёзилиб, хажми ғоят катта бўлгани учун ундан фойдаланиш осонлаштириш ниятида «кичик авесто» яратилди. (Беруний).\n7 асрда Сосонийлар давлати парчаланиб, араб босқинчилари, Эрон ва Ўрта Осиёни босиб олгач, Зардуштийлик ҳам зарбаларга учраб, унга ишонувчилар қувғин ва таъқиб остига олингач Авестонинг аксарият бешдан уч қисми йўқолган ва унитилган. Авестода бу диннинг диний- фалсафий тизимининг қоида дастурлари баён этилган. У қадимий аждодларимизни дунёқараш, ҳуқуқий, ахлоқий, тамойил қоидаларини ўз доирасига олган. Унда табиат фалсафаси, космогония, тарих, этика, медиöинага доир материаллар, билимлар ёзилган. Яна унда шоҳ, олий табақа, қулдор, қул, диндорлар ва диний урф-одатлар катта ўрин олган. Ҳоким ва золимлар улуғланган; руҳонийлар муқаддас одамларни ҳамма ҳурмат қилиши керак деб даъво қилинган.\nХулоса шуки, Авесто Зардуштийликнинг муқаддас ёзуви ҳисобланган, 2000 йил давомида яратилган 5 дан 3 қисми йўқолиб кетган у якка ҳудоликни тарғиб этган, оловга сиғинмаслик, фақат уни асраш ва эъзозлашни тавсия этган.\nАвесто зардуштийликнинг асосий манбаси ва муқаддас китоби ҳисобланади. У Апацак, Овицо, Овуцо, Авесто, Авацо каби шаклларда ҳам ишлатиб келинган. Авесто Ўрта Осиё, Эрон, Озарбайжон халқларининг исломгача даврдаги ижтимоий-иқтисодий ҳаёти, диний қарашлари, олам тўғрисидаги тасаввурлари, урф-одатлари, маънавий маданиятини ўрганишда муҳим ва ягона манбадир. Унинг таркибидаги материаллар қарийб икки минг йил давомида вужудга келиб, авлоддан-авлодга оғзаки тарзда узатилиб келинган. Зардуштийлик дини расмий тус олгунига қадар Авестонинг бўлаклари Турон ва Эрон замини халқлари орасида тарқалган. Ушбу – Ахура-Мазданинг Зардушт орқали юборилган илоҳий хабарлари деб ҳисобланган бўлаклар турли диний дуолар, мадҳиялар сифатида йиғила бошланган. Булар Зардуштнинг ўлимидан кейин китоб ҳолида жамланган ва «Авесто» – «Ўрнатилган, қатъий қилиб белгиланган қонун-қоидалар» деб ном олган. Бу қадимий ёзма манба бизгача тўлиқ ҳолда етиб келмаган. Авесто ҳақида Абу Райҳон Беруний (в. 1048 й.) шундай ёзади: «Йилнома китобларида бундай дейилган: подшоҳ Доро ибн Доро хазинасида [Авестонинг] 12 минг қорамол терисига тилло билан битилган бир нусхаси бор эди. Искандар оташхоналарни вайрон қилиб, уларда хизмат этувчиларни ўлдирган вақтда уни куйдириб юборди. Шунинг учун ўша вақтда Авестонинг бешдан учи ёъқолиб кетди». Авестонинг Александр Македонский томонидан Гретсияга олиб кетилгани, зарур жойларини таржима эттириб, қолганини куйдиртириб юборгани, 12 минг қорамол терисидаги тилло матн ҳақида (ат-Табарийда – 12000 пергамент) кейинги даврларда яратилган зардуштийлик адабиётида («Бундаҳишн», «Шаҳриҳои Эрон», «Динкард»; ИХ аср, «Арда Вираф-намак»; ИХ аср, «Тансар хатлари», ал-Масъудийнинг «Муруж аз-заҳаб», «Форс-нома» ва бошқаларда) маълумотлар бор. Бу асарларда юнонлар оташхоналарни вайрон қилганлари, ибодатхоналар бойликларини талон-тарож этганлари, дин арбобларини ўлдириб, асир олиб кетганликлари ҳақида ёзилади. Ҳозир бизгача етиб келган Авесто, Берунийнинг ёзишича, аслининг бешдан икки қисми холос. У «Авесто 30 «наск» эди, мажусийлар (зардуштийлар) қўлида 12 наск чамаси қолди» деб ёзган. Ёзма манбаларга кўра, ҳақиқатан ҳам Авестони мўбадлар авлоддан-авлодга, оғиздан-оғизга олиб ўтиб, асрлар оша сақлаганлар. Бунинг сабаби мўбадлар мағлуб халқлар (Яқин ва Шарқ халқлари) ёзувини ҳаром ҳисоблаб, муқаддасхабарни унда ифодалашга узоқ вақт журъат этмаганлар. Даставвал (мил. II ёки III асрларида), Аршакийлар даврида Авесто қисмларини тўплаш бошланган. Кейинчалик, Сосоний Ардашер Попакон (227-243) даврида, айниқса, Шопур (243-273) даврида ацрология, табобат, риёзиёт ва фалсафага оид қисмлари ёзиб олиниб, ҳамма қисмлари тартибга келтирилган, сўнг бу асосий матн тўлдириб борилган. Авестонинг ана шу тўлдирилган нусхасининг икки тўлиқ қўлёзмаси Ҳиндицонда сақланади – бири Мумбайда, зардуштийларнинг маданий маркази бўлмиш Кома номидаги инцитутда, иккинчиси – Калькуттадаги давлат кутубхонасида. Авестонинг энг қадимий қисмларида Зардушт туғилган ва ўз фаолиятини бошлаган юрт ҳақида маълумот берилган. Унда айтилишича, «бу мамлакатнинг кўп сонли лашкарларини ботир саркардалар бошқарадилар, баланд тоғлари бор, яйлов ва сувлари билан гўзал, чорвачилик учун барча нарса муҳайё, сувга мўл, чуқур кўллари, кенг қирғоқли ва кема юрар дарёлари ўз тўлқинларини Иската (Скифия), Паурута, Моуру (Марв), Харайва (Арея), Гава (сўғдлар яшайдиган юрт), Хваразм (Хоразм) мамлакатлари томон элтувчи дарёлари бор». Шубҳасиз, «кенг қирғоқли, кема юрар дарёлар» бу Амударё ва Сирдарё бўлиб, Авесто тасвирлаган мазкур шаҳарлар Ўрта Осиё шаҳарларининг бу икки дарё қирғоқларида жойлашганларидир. Шунга асосланиб, биз Зардуштнинг ватани, зардуштийликнинг илк макони ва Авестонинг келиб чиқиш жойи деб – Хоразм, тарқалиш ёъналиши деб – Хоразм-Марғиёна-Бақтрияни айта оламиз. Авестонинг «Ясна» китобида баён этилишича, Зардуштнинг ватандошлари унга ишонмай, унинг таълимотини қабул қилмаганлар. Зардушт ватанни тарк этиб, қўшни давлатга кетади, у ернинг маликаси Хутаоса ва шоҳ Кави Виштаспанинг хайрихоҳлигига эришади. Улар Зардушт таълимотини қабул қиладилар. Натижада қўшни давлат билан уруш бошланиб, Виштаспа ғалаба қозонади. Шундан сўнг бу таълимот халқлар ўртасида кенг тарқала бошлаган. Кейинги давр ривоятига кўра, Шоҳ Кави Виштаспа фармонига билан Авесто китоби ўн икки минг мол терисига ёзиб олиниб, оташкадага топширилган.\nАвестонинг таркибий қисмлари. Авесто зардуштийлик муқаддас китобларининг мажмуидир. У – мураккаб тўплам. Авестонинг сақланиб қолган тўртта китобидан биринчисининг номи «Видевдат» (ви-даеводатам – «Девларга қарши қонун») деб аталади. Ушбу китоб Авестонинг сақланиб қолган китоблари орасида энг мукаммали ҳисобланади. У йигирма икки боб бўлиб, боблари фрагард деб номланган. Фрагардларнинг маъноси, вазифаси, услубий тузилиши турлича: биринчи фрагард – одамлар яшайдиган барча юртларни Ахура-Мазда қандай яратгани тўғрисида бўлиб, улар орасида Хоразм, Сўғд, Марғиёна, Бахди (Балх) ва бошқалар бор; иккинчи фрагардда Жамшид подшолиги – касаллик, ўлим, азоб-уқубатлар бўлмаган замон ҳақида, яъни инсониятнинг олтин асри ҳақида гап боради; учинчи фрагард деҳқончиликнинг савобли шарофатлари ва ҳ.к. ҳақида. Шунингдек, Видевдатнинг бошқа фрагардларидан Зардушт билан Ахура-Мазданинг савол-жавоблари ва мулоқотлари ҳам ўрин олган. Иккинчи китоб «Ясна» деб аталиб, Авестонинг эътиборли бўлими саналади. Ясна – яз ўзагидан бўлиб, «сажда, топинч, намоз» маъноларини ифодалайди. Ясна 72 бобдан иборат бўлган. Боблари ҳа, ҳаитий деб аталган. Ҳар бир ҳа зарур ўрнига қараб маросимларда, ибодатларда коҳинлар томонидан ўқилган, қавмлар унга эргашиб ибодат қилганлар. Ясна китоби (наск) таркибига Зардушт ўзи ижод қилган тарғибот шеърлари ҳам кирган. Улар Яснанинг 28-34, 43-46, 47-50, 51, 53 – жами бўлиб, 17 та ҳасини ташкил қилади. Зардушт шеърлари илмий адабиётда гаталар деб атаб келинади. Ҳа «башорат» демакдир. Яснанинг 35-42-ҳалари айниқса, юксак қадрланган. Бу етти ҳаҲаптанхати Ясна – «Етти боб Ясна» деб номланган. Улар орасида оловнинг муқаддаслиги ҳақида боб бўлиб, зардуштийлик урф-одатлари орасида оловга эътиқод қилиш, диннинг эса «оташпарацлик» деб аталиши шунга боғлиқ. Бинобарин, олов Ахура-Мазда нурининг қуёшда намоёнлиги ва унинг ердаги зарраси деб ҳисобланган. Олий ҳақиқат Арта ҳам оловда ўз ифодасини топган. Олов ҳақни ноҳақдан, энг олий гуноҳ ҳисобланмиш ёлғонни роцдан ажратиб берган. Ёлғон эса чин эътиқодга хиёнат деб қораланган. Арта сўзи фонетик ўзгариб, дацлаб атар, ҳозир эса оташ шаклида ишлатилиб келмоқда. Учинчи китоб «Висперед» деб номланган. У 24 бобдан ташкил топган ва ҳар бир боб алоҳида карде деб аталиб, маъбудлар шаънига ўқилган дуолар ва ибодат уцида уларга мурожаатлар ҳамда оламни билишга доир панд-насиҳатлардан иборатдир. Уни ибодат намозлари йиғиндиси ҳам дейишади. Айни пайтда у Яснага қўшимча ҳисобланади. Тўртинчи китоб «Яшт» (гимн) деб аталади. У Авестонинг энг қадимий қатлами бўлиб, 22 бобдан иборат. Ҳар бир боб Ахура-Маздадан бошлаб, у яратган ва унинг маълум вазифаларини бажарувчи маъбудлар шаънига айтилган мадҳиялардан иборат. Авестонинг бизгача етиб келмаган китобларидан баъзи қисмлари унинг йиғма парчалар тўплами «Хўрдак Авесто» китобида жамланган. Масалан, Эхрпатацан китобидан мўбадлар (коҳинлар) учун қонун-қоидалар, диний бошқарув тизимига хос маълумотларга оид қисмлари, Нирангацан – диний-мавсумий, ижтимоий маросимлар тартиб-қоидалари қисми, 20-наскда жоннинг у дунёдаги аҳволи ҳақидаги қисми ва бошқалар шу китобда сақланган. Авесто ҳақида энг муҳим манба ИХ асрга оид «Динкард» (дин амаллари) асаридир. Унда Авестонинг 21 китоби тўла таърифлаб берилган. Бу таърифлар савобли ишлар ёъриқномаси, диний маросимлар ва расм-русумлар қоидаси; зардуштийлик таълимоти асослари; дунёнинг Ахура-Мазда томонидан яратилиши; охират куни ва ундаги ҳисоб-китоб; фалакиёт; ижтимоий-ҳуқуқий қонун-қоидалар; Зардуштнинг туғилиши ва болалиги; ҳақ ёълини тутиш; жамият аъзоларининг ҳақ-ҳуқуқлари; девлар, жинлар каби ёвуз кучларга қарши ўқиладиган дуолар, амаллар ва бошқалардан иборатдир. Зардуштийлик дини ҳақида франтсуз олими Анкетиль-Дюперрон жуда қимматли маълумотлар қолдирган. Масалан, Анкетиль-Дюперрон 1755 йилда Ҳиндицонга илмий сафар қилиб, у ердаги зардуштийлар орасида уч йил яшаган, уларнинг ибодатлари, урф-одатларини яхши ўрганган ва Авестони франтсуз тилига таржима қилган. Уч жилдлик таржима 1771 йилда нашр этилган. Айни пайтда, шуни ҳам таъкидлаш жоизки, олимларимизнинг фикрича, Авесто Ғарбий Европа, Эрон ва Ҳиндицон тиллари орқали бизга етиб келгани учун ундаги номлар, атамалар аксарият ҳолларда аслига тўғри келмайди. Авестода туркона жиҳатлар кам қолган. Зартуштийликни ўрганиш ҳозирги кунларда ҳам фаол олиб борилаяпти. Таъкидлаш керакки, бу соҳадаги тадқиқотлар Ўзбекистон учун алоҳида аҳамият касб этади. Чунки миллий қадриятлар ва кўп қатламли диний тажрибада мазкур диннинг тутган ўрни беқиёсдир.\n4. "АВЕСТО" ВА ҚАДИМИЙ ДЕҲҚОНЧИЛИК АНЪАНАЛАРИ ХУСУСИДА АЙРИМ МУЛОҲАЗАЛАР.\nАйниқса бу борада Ўзбекистон худудидаги дехқончилик ва деҳқончилик маданияти тарихи, суғорма дехқончиликнинг шаклланиши ва ривожланиш босқичлари ҳамда у билан борлиқ бўлган урбанистик жараёнлар доимо долзарб муаммолардан хисобланган. Инчунун Ватанимиз худудидаги энг қадимги дсхқончилик маданияти тарихи, дехқончилик маросимлари ва уларнинг генезисини тадқиқ қилишда ўтмиш аждодларимиз турмуш тарзини ўрганихда, тарихий жараёнларни реконструкция килишда ҳамда ҳалқимизнинг қадимги давлатчилик анъаналари ва минтакадаги қадимги урбанистик жараёнларни илмий-асосли тарзда ўрганихда муҳим аҳамиятга эга.\nБиз қуйида минтакамиздаги деҳкончилик маданиятининг илк кўринишлари ва расм-русумларини ёзма манбалар, жумладан, зардуштийларнинг мукаддас китоби "Авесто" маьлумотлари асосида тахлил килишга ҳамда уларнинг ўзбек ҳалқи анъанавий деҳқончилик маросимлари билан уйрунлигини курсатишга харакат киламиз4.\nXX аср бошларида ўзбекларда баъзан экинлар ривожи паст бўлиб, хосил кам булса ва бу ходиса икки-уч бора қайтарилса, бундай ерларга одамлар салбий назар билан қарашган. Гиёх унмайдиган ёки кам хосилли пайкалларни «ит теккан ер» (инс-жинс теккан маьносида), "худо қарғаган ер" деб номлашган. Хоразмда улган одамнинг жасади теккан ерни нопок ер дейилган. Агар экин экиладиган ерда одам жасади ёки унинг суяклари топилса, бу жой харом хисобланган. Бундай ерни беш марта сугоргандан кейингина экин экишган. Айрим жойларда эса бундай срларнииг атрофини жуяк олиб ураб қуйишган ва икки-уч йил давомида суғормаганлар, экин экмаганлар. Биз бу удумга айнан ухшаш кўринишни "Авесто" китобида учратамиз. Зардуштийларнинг "мурданинг нопоклиги" концепциясига кура зардуштийлик пайдо бўлган дастлабки пайтларда тупрокнинг холатини бўзмаслик максадида ва мурдани "маросимий макрух" хисоблангани боис ўлик ерга кумилган. Мурда одамлар назаридан йироққа-баланд тепаликларга элтиб махсус супаларга қуйилган. "Веидидод"нинг 7-фаргарди, 7-булимида Зардуштниниг Ахура Маздага карата "офтоб остида ётган одам жасади ерга тушиб кетса, ер неча вактдан сунг ўзининг покизалик холатига қайтади? — деган саволига жавоб тарикасида "офтоб остида ётган одам жасади ерга тушиб кетган лахзадан бир йил утгач, замин ўзининг поклик холига қайтади" — деб жавоб берган. Бошка уринда Ахура Мазда Зардуштга карата "одам жисми тупрокка топширилган лахзадан эллик йил утганидан сунг замин ўзининг поклик холига қайтади" — деб таъкидлаган11. Демак биз бундан ҳалқимизнинг деҳқончилик билан боғлиқ катор урф-одатлари кеча ёки бугун уйлаб топилмаган, балки ўзининг купминг йиллик тарихига эга эканлигига яна бир бор амин буламиз. Фаргона водийси ўзбекларида ерга дастлабки ишлов бериш, яьни йил бошидаги дастлабки деҳқончилик юмушлари Наврўз тантаналари билан бир вактда бошланган. Наврўз айёми деҳқонлар учун айникса аҳамиятли бўлган. Чунки юкорида айтганимиздеқ бу кунларда экин экиш, дала, бор юмушлари бошланган. Деҳконлар, боғбонлар ва чорвадорлар аёзли кунлардан омон-эсон чикиб, бахорнинг иссик кунларини интиклик билан кутиб, катта деҳқончилик ишларига жиддий тайёргарлик кўрганлар, омоч-буйинтурикларни, молаларни созлаб, тахт килишган, отлар совутилган, аравалар тўзатилиб ишга ярокли холга келтириб қуйилган. Асосий ишчи кучи бўлган хукизларни яхши парваришлаб, уларни ер хайдашга олиб чикишган. Шу боис ҳам ўрта асрларда Бухорода бу деҳқончилик байрами "Наврўзи кишаворзон" – “деҳқонлар байрами" дейилган12. Захматкаш деҳқонлар айнан ушбу кун қўш чикариб уруғни ерга қадаганлар.\nХулоса килиб айтганда, ўзбек ҳалқининг деҳқончилик анъаналари қадимий тарихга эга бўлиб бундан 3000 йил мукаддам Ўрта Осиё заминида деҳқончилик гуллаб-яшнаган ва аждодларнинг асосий машғулотларидан бири бўлган. "Авесто"да таърифланган ва тарғиб этилган энг улуғ касб дехқончиликка оид урф-одат ва маросимлар ўзининг хаётийлиги ва ҳалқчиллиги билан алохида дикқатга сазовордир. Уларда ижтимоий табақавий чекланиш аломатлари йўқ бўлиб табиий эҳтиёжлар заминида пайдо бўлган ва умумхалқ манфаатларига\nСулаймонова Ф. Шарқ ва Ғарб.—Тошкент. Фан, 1997.\nАвесто. Ўзбекча таржима (Асқар Маҳкам тарж.) Т.:2001.\n4. "Авесто"дан (тарж. М. Исоқов) Ўзбек тили ва адабиёти журнали, 1999. №2-4\n5.Абу Райҳон Беруний. Ал-осорул-боқия ан-ал қарунул-ҳолия.Т.: 1969\n6.Ҳ. Ҳомидов. "Авесто" файзлари. – Т.: 2001\n7.Н.Раҳмонов. "Авесто"нинг пайдо бўлиши. "Ўзбекистон овози" 2001, 26.\n8. Н. Раҳмонов. "Авесто": Замин, ватан демакдир. - "Ўзбекистон овози" 2001, 25 сентябр.\n12 Қаранг. Наршахий. “Бухоро тарихи”. Тошкент.. 1996 й. 24-бет.


Франция Сурия мухолифатига ҳарбий кўмак кўрсатишга тайёр\n27 ноябр 2020, Тошкент вақти: 11:35\nФранция президенти Франсуа Олланд Сурияда тинч фуқароларга нисбатан кимёвий қурол қўллаганларни “жазолашга тайёр” экани тўғрисида баёнот берди.\nСешанаба куни Парижда чиқиш қилган Олланд Суриядаги фуқаролар уруши “бутун дунёдаги тинчликка раҳна солаётгани”ни айтиб, ўз мамлакати Сурия мухолифатига ҳарбий кўмак кўрсатишга тайёр эканини билдирди.\nАввалроқ Британия бош вазири Дэвид Кэмерон Сурияда кимёвий қурол қўлланилганидан кейинги даврда жаҳон ҳамжамияти қўл қовуштириб ўтирмаслиги кераклиги ҳақида гапирган эди.\nАҚШ Мудофаа вазири Чак Хейгел президент Барак Обама буйруқ берса Америка ҳарбийлари ҳаракатланишга тайёр эканини билдирган.\nРоссия Ассад тарафидаги қўшинлар кимёвий қурол ишлатганига оид иддаоларни тасдиқловчи далиллар йўқ, деб ҳисоблайди.\nЧегара билмас шифокорлар ташкилоти ўтган чоршанба куни Дамашқ яқинида амалга оширилгани иддао қилинаётган кимёвий ҳужум оқибатида камида 355 киши ҳалок бўлганини айтмоқда.


Бўёғи энди ўзингиз танлаган йўл жаноб Купер 18-10-2021, 13:04 | Zamin.uz\nБўёғи энди ўзингиз танлаган йўл, жаноб Купер!\nЭктор Купер Япониядан учралган мағлубиятдан хафа бўлишга ҳожат йўқлигини таъкидлади. Бу шунчаки гуруҳ босқичи доирасидаги охирги ўйин, плей-офф босқичида натижа бошқача бўлишига ишора қилди. Мураббий жамоа кўрсатган ўйиндан қониққанини ва нимчорак финал олдидан етакчиларга ҳордиқ чиқариш имкониятини яратиб берган ҳолда дисквалификация хавфидан қочганини яширмади.\nКупер хотиржамлик билан айтаётган гапларидан келиб чиқсак, мураббий барча жараённи назорат қилаётгандек туюлмоқда. Ишонч юқори, хавотирга ўрин йўқдек. Австралия билан ўйнашимиз Куперни кўп ҳам хавотирга солмаётганини сезиш мумкин. Купер учун Осиёдаги исталган жамоа доимги рақибдек кўринмоқда. Шу боисдан ҳам Японияга қарши гуруҳ пешқадамлигини аниқлайдиган баҳсда мураббий етакчи футболчиларимизни жароҳат ёки дисквалификациядан суғурталаган ҳолда иш тутди.\nБу ҳам мусобақа давомида мураббийлар қўллайдиган бир услуб ва тактика. Демак Купер нимчорак финалда рақиб танлашдан кўра ўз қўл остидаги "туз"ларни асрашни маъқулроқ деб топди. Уларсиз ҳам гуруҳ пешқадамлиги учун курашиб кўрмоқчи бўлди. Ўхшаса яхши, ўхшамаса кўп нарса йўқотмаймиз деган қабилида иш тутди.\nКупер айтганидек, кечаги мағлубиятдан хафа бўлишга ҳожат йўқ. Чунки мусобақанинг ҳақиқий лаззатли дамлари энди старт олиш палласида. Буёғига ҳар бир ўйин финал мисоли қимматли. Айниқса Купер эҳтимолий воқеа ва кимлар билан ўйнашимиз мумкинлигини онгли равишда тушуниб шундай қарорга келди. Демак мураббий мусобақа давомида ўзи белгилаган йўл орқали юрмоқчи.\nКупер танлаган йўлдан Австралия чиқмоқда. Купер учун бу қўрқинчли бўлмаслиги мумкин, лекин бизда озгина десам балки нотўғри бўлар, анчагина хавотир мавжуд. Буни ўзига яраша сабаблари бор. Австралия ва нимчорак финалдаги имкониятларимиз ҳақида ҳалироқ батафсил тўхталамиз.\nҲозир бир нарсага эътибор қаратмоқчиман. Кўпчилик Австралия аввалгидек кучли эмас, улар билан ўйнаса бўлади деган фикрда. Гуруҳ босқичидаги Австралиянинг дастлабки ўйинига таянган ҳолда билдирилаётган бу фикрларга умуман қўшилмайман. Чунки гуруҳ босқичини кўплаб гранд жамоалар анча хотиржам бошлашди. Мусобақа узоқ давом этишини инобатга олган ҳолда Австралия, Япония, Жанубий Корея каби юқори элитга мансуб грандлар кучни тўғри тақсимлаб катта заҳира билан ўйнашмоқда.\nОддий мисол, кечаги баҳсда дуранг ҳам бизга гуруҳ етакчилигини сақлаб қолиш учун етарли бўларди. Шу боисдан ҳам баъзи етакчиларни асраган ҳолда таркибда ўзгартиришлар киритилди. Осиё Кубогига анча ёш таркиб билан келган Японияга ғалаба бизга нисбатан зарурроқ эди. Хажиме Морийасу ҳам ғалаба керак бўлган баҳсда нимчорак финални унутмади ва таркибни Купердан фарқли равишда буткул янгилади. Кечаги учрашувда ҳали мусобақа давомида умуман майдонга тушмаган 7 нафар футболчи бошланғич таркибга киритилди. Асосий етакчиларнинг барчасига дам берилди. Лекин шунда ҳам Япония бизга нисбатан ҳар тарафлама қийинроқ ҳолатда бўлишига қарамасдан ўзи учун керакли натижага эришди. Тўп билан муомула қилиш, тўп узатмалари сони бўйича биз Япониядан устунликка эришдик. Лекин буни қанчалик самарали амалга оширдик, натижа жавоб бериб турибди. Ҳужумлар сони бўйича биз, аммо сифат ва самара келтирувчи хавфни эса Япония содир этди. Япония натижадан келиб чиқиб тўп назоратини бизга топширди, лекин ўйин тизгинини улар тўлиқ назорат қилишди. Бу тарафлама ҳам Морийасу тактик жиҳатдан анча айёрроқ ва пухталик қилди.\nНима демоқчиман? Япония, Австралия ёки Жанубий Корея исталган пайтда ўйинини кучайтириши ва муҳим паллада натижа қайд этишга қодир жамоалар. Айниқса плей-офф босқичида грандлар буткул жиддий қиёфага киришади. Гуруҳ босқичидаги ҳазиллар ортда қолди. Шу боисдан ҳам гуруҳдаги кучли Иорданиядан кўра плей-оффга зўрға чиққан Австралия анча қўрқинчлироқ. Чунки уларда катта заҳира мавжуд. Плей-оффда эса ушбу заҳирадан қандай фойдаланишни улар яхши билишади. Бундай паллада ижрочилар маҳорати, мураббийларнинг тактик тарафлама билимдонлиги, ўйин чизгиси кимда чиройлироқ бўлиши ҳал қилувчи ролни бажаради. Айнан шу омиллар қайси жамоаларда тўғри ва мукаммал жамланса, ўшалар узоқроққа боришади.\nКечаги мағлубият натижа эътибори билан қаттиқ хафа қилмайди. Чунки гуруҳдан чиқиш вазифаси уддалаганди. Лекин шундай хотиржам ва босимсиз паллада ҳам Япониянинг иккинчи таркибини енга олмаганимиз баъзи саволларни келтириб чиқаради.\nЭктор Купер бизга айнан вазни оғир бўлган Япония, Жанубий Корея ва Австралияга ўхшаган гигантларни ютиш учун ҳам олиб келинган. Чунки фақат шу рақиблар туфайли гоҳ қитъа чемпионатида ўз юришимизни якунлаганмиз, гоҳ ЖЧ саралашида улар йўлимизга туғаноқ бўлишган. Қолганлар билан етакчи маҳаллий мутахассисларимиз ҳам ишни дўндириб қўйишган.\nҲозирча аҳамияти жиҳатдан у қадар муҳим бўлмаган баҳсда яна Японияга ютқаздик. Бу кечиримли. Лекин нимчорак финалда, жиддий ўйинда Австралияга қарши баҳсда натижа ва ғалаба талаб қилишга тўла ҳақлимиз. Биринчидан, Ўзбекистон Осиё Кубогида узлуксиз доимий равишда кучли саккизталикка кириб келмоқда. Бу сафар ҳам энг минимум бўлган натижамиз, яъни чорак финал натижасини такрорламаслик шармандалик бўлади. Нимчорак финалдаёқ жиддий рақибга дуч келганимизга эса қайсидир маънода Купернинг танлаган йўли сабаб.\nЖаноб Купер, қачонки сиз нимчорак финалда биз ҳали гол урмаган Австралияни мағлуб этишни уддаласангиз, шунда биз кечаги мағлубиятдан хафа бўлмаймиз. Биламиз, сиз учун бундай мусобақалардаги энг минимум ва ҳозирча максимум бўлиб турган бекат - финал.\nБиламиз, сиз терма жамоани БААга Осиё Кубогида натижа қайд этиш учун олиб келдингиз. Чунки таркиб Ўзбекистон терма жамоасининг Осиё кубоклари тарихидаги энг қариясига айланди. Ҳозирги терма жамоамиз ўзагини ташкил этаётган кўплаб етакчилар ЖЧ-2022да бизга ёрдам бера олишмайди. Сиз ҳозир ЖЧ саралашини эмас, Осиё Кубогида натижани ўйлаб шундай йўл тутгансиз. Қўшимчасига сиз танлаган тактика ҳам айнан натижага қаратилган.\nЎзбекистон учун минимум бекат - чорак финал. Умид қиламизки, сиз бизни ўзингиз учун одатга айланган минимум бекатга қадар етаклай оласиз. Буёғи ўзингиз танлаган йўл. Унутманг, Ўзбекистон нимчорак финалда тўхтайдиган жамоа эмас. Ҳаммаси сизга боғлиқ, жаноб Купер! Омад!\nЯнгиликлар » Спорт » Бўёғи энди ўзингиз танлаган йўл, жаноб Купер!